title: Luettelo suksilajien maailmancupeissa eniten osa- ja kokonaiskilpailuvoittoja saavuttaneista urheilijoista

text: Tämä on luettelo eniten suksiurheilulajien maailmancupien henkilökohtaisia osakilpailuita ja kokonaiskilpailuita voittaneista urheilijoista. Aktiiviurheilijat on lihavoitu.


text: "Päivitetty 19.3.2018."


title: Gil Evans

text: Gil Evans (13. toukokuuta 1912 – 20. maaliskuuta 1988) oli jazzmuusikko ja merkittävä yhdysvaltalaisen big band -jazzin kehittäjä sovittajan, säveltäjän, yhtyeenjohtajan ja pianistin roolissa. Hänen roolinsa cool jazzin, modaalisen jazzin, free jazzin and jazz-rockin kehityksessä oli myös merkittävä.


title: Gil Evans

text: Gil Evans syntyi Torontossa, Kanadassa kastenimenään Ian Ernest Gilmore Green. Hän otti jo aikaisin sukunimen Evans isäpuoleltaan. Perhe muutti pian Kaliforniaan, jossa hän vietti elämänsä ensimmäiset vuosikymmenet. Vuodesta 1946 hän eli ja työskenteli New Yorkissa.


title: Gil Evans

text: Vuosina 1941-48 hän toimi Claude Thornhillin orkesterin sovittajana, vuodesta 1946 New Yorkissa. Hänen vaatimaton asuntonsa kiinalaisen pesulan takana tuli toimimaan kohtauspaikaksi muusikoille, jotka etsivät musiikille uutta suuntaa bebopin valtakauden hiipuessa (vaikka muun muassa Charlie Parker oli vakituisia vierailijoita). Hän muodosti Miles Davisin, Gerry Mulliganin ja muiden kanssa nonetin vuonna 1948, joka oli kiinnitetty "Royal Roost"iin Count Basien orkesterin väliaikayhtyeenä. Capitol Records nauhoitti yhtyeen 12 kappaletta kolmessa eri sessiossa vuosina 1949 ja 1950; nämä levytykset julkaistiin lopulta kokonaisuudessaan LP-levynä "Birth of the Cool" vuonna 1957.


title: Gil Evans

text: Miles Davisin ollessa Columbia Recordsin listoilla, tuottaja George Avakian ehdotti muutamia mahdollisia sovittajia Davisille, joka välittömästi käytti tilaisuutta työskennellä jälleen Evansin kanssa. Heidän yhteistyönsä tuloksena syntyivät "Miles Ahead" (1957), "Porgy and Bess" (1958) sekä "Sketches of Spain" (1960). Myöhemmin yksi yhteistyön tulos "Quiet Nights" (1962) julkaistiin, mutta ilman Davisin suostumusta, joka sai aikaan välirikon hänen ja tuottaja Teo Maceron kanssa. Vaikka nämä neljä levyä olivat markkinoitu pääasiallisesti Davisin nimellä (usein kreditoitu nimellä "Miles Davis and the Gil Evans Big Band"), Evansin panos levyillä oli aivan yhtä tärkeä. Näiden levyjen sävyjä hallitsevat Gil Evansin sofistikoituneet big band -sovitukset sekä Miles Davisin melodinen ja tyylitelty soolosoitto. Evans vaikutti myös taustalla Davisin 1960-luvun klassisissa kvintettialbumeissa.


title: Gil Evans

text: Vuodesta 1957 lähtien Evans nauhoitti myös oman nimensä alla, muun muassa albumit "Big Stuff" (1957, tunnetaan myös nimellä "Gil Evans & Ten)", "Out Of The Cool" (1960) ja "The Individualism Of Gil Evans" (1964). Vuonna 1965 hän teki big band -sovitukset Kenny Burrellin "Guitar Forms" -albumille, vuotena 1966 hänen orkesterinsa soitti brasilialaisen laulajan Astrud Gilberton lattarivaikutteisella levyllä "Look To The Rainbow". 1970-luvulla hänen musiikkiinsa tuli free jazz -sekä jazz-rock -elementtejä, kuten Davisilla sekä monilla muilla jazzmuusikoilla. Tämä toi myös musiikille uusia kuuntelijaryhmiä. Evansilla oli myös erityinen kiinnostus Jimi Hendrixin töihin, ja hänen on kerrottu suunnitelleen Hendrixin ympärille koottua big band -kokoonpanoa. Nämä suunnitelmat kariutuivat kitaristin ennenaikaiseen kuolemaan vuonna 1970. Evansin orkesteri aloitti kiertueet vasta vuonna 1972, jotka suuntautuivat muun muassa Japaniin sekä Euroopan eri jazzfestivaaleille. Vuonna 1987 hän nauhoitti live-levyn Stingin kanssa, jossa oli Evansin big band -sovituksia Stingin ja The Policen kappaleisiin. Hän soitti myös Jaco Pastoriuksen kanssa kiertueella Japanissa.


title: Gil Evans

text: Evans kuoli 1988 Cuernavacassa, Meksikossa - samassa kaupungissa, jossa Charles Mingus oli kuollut yhdeksän vuotta aikaisemmin.


title: Pähkinäallergia

text: Pähkinäallergia tarkoittaa yliherkkyyttä pähkinöille. Virheellisesti pähkinäallergiaksi nimitetään joskus manteli- ja maapähkinäallergiaakin. Maapähkinä kuuluu kuitenkin palkokasveihin ja manteli on hedelmän siemen. Pähkinäallergia on yksi pahimmista ruoka-aineallergioista, se aiheuttaa helposti vaarallisiakin allergiareaktioita (ks. anafylaktinen šokki) eikä se helpota ajan kanssa. Vakavasta allergiasta kärsivien olisi myös hyvä pitää mukanaan adrenaliiniruisketta šokkien varalta. Allergiaan on kehitteillä useita erilaisia hoitoja kuten rokote.


title: Pähkinäallergia

text: Maapähkinäallergia paranee huonommin kuin muut varhaislapsuuden ruoka-allergiat. Kyky sietää maapähkinää kehittyy itsestään arviolta 20 %:lle. Allergia voi ajan myötä helpottaa lapsilla, joilla se on ollut lievä, ja joilla on vähemmän muita ruoka-allergioita. Useimmilla se jatkuu läpi elämän ja vaatii jatkuvasti huolellisuutta.


title: Pähkinäallergia

text: Yleisimpiä oireita ovat suun ja kurkun kutiaminen, oksentaminen, ripuli, iho-oireet, voimakas kutina, hengenahdistus ja mahdollinen anafylaktinen šokki.


title: Pähkinäallergia

text: Pähkinäallergikon on luettava tarkoin tuoteselosteet, koska tuotteet saattavat sisältää pähkinää, vaikka pähkinä ei kuuluisikaan ruokaan.


title: How Many More Times

text: ”How Many More Times” on brittiläisen rockyhtye Led Zeppelinin kappale. Se julkaistiin vuonna 1969 yhtyeen ensimmäisellä albumilla "Led Zeppelin" ja on albumin viimeinen kappale. Kappale on yli kahdeksanminuuttinen ja on albumin pisin raita.


title: How Many More Times

text: "How Many More Times" lopetti Led Zeppelinin keikat yhtyeen varhaisilla kiertueilla.


title: How Many More Times

text: Kappale alkaa rumpali John Bonhamin cymbalin soitolla ja basisti John Paul Jonesin bassokompilla, johon mukaan tulee kitaristi Jimmy Pagen kitarariffi. Kappaleen tekijöiksi on merkitty Page, Bonham ja Jones.


"Gallons of Rubbing Alcohol Flow Through the Strip" on yhdysvaltalaisen grungeyhtye Nirvanan kappale vuodelta 1993. Se julkaistiin vuonna 1993 yhtyeen viimeisellä studioalbumilla "In Utero". Kappale on 7:34 pitkä ja on piilotettu albumin "All Apologies" kappaleeseen. Kappale alkaa 24 minuutin kohdalla All Apologiesin jälkeen.


"Gallons of Rubbing Alcohol Flow Through the Stripin" äänitti tammikuussa vuonna 1993 Craig Montgomery Rio de Janeirossa Brasiliassa. Kappaleesta julkaistiin "In Utero" -albumin promotilaisuuksiin single Englantiiin. Kappale esitettiin ainoan kerran livenä vuonna 1993 Hollywood Rock -festivaalien sound checkissä Rio de Janeirossa.


title: Metsälehväsammalet

text: Metsälehväsammalet ("Plagiomnium") on sammalten suku, johon kuuluu 9 Suomessa kasvavaa lajia. Niiden taksonomia on muuttumassa. Monet lehväsammalet ovat Suomessa alueellisesti uhanalaisia.


title: Metsälehväsammalet

text: Lehväsammalilla on muihin sammaliin verrattuna isot lehdet.


title: Metsälehväsammalet

text: Lehväsammalia kasvaa lehtomaisissa metsissä maassa, kivien päällä ja nurmikon seassa.


title: 300 (elokuva)

text: 300 on Frank Millerin sarjakuvaan "300" perustuva elokuva vuodelta 2007. Se perustuu löyhästi Thermopylain taisteluun vuonna 480 eaa. Elokuvan ohjasi Zack Snyder, ja se kuvattiin suurimmaksi osaksi bluescreenia hyväksi käyttäen, jotta alkuperäisen sarjakuvan kuvitus saataisiin esiin.


title: 300 (elokuva)

text: Elokuva sai ensi-iltansa Yhdysvalloissa 9. maaliskuuta 2007 ja rikkoi ennätyksiä tuottamalla 70 miljoonaa dollaria avausviikonloppunaan. Se oli myös tuottoisin maaliskuun ensi-ilta Yhdysvalloissa ja rikkoi edellisen ennätyksen, jonka "Ice Age: Jäätikkö sulaa" asetti. Se oli myös kolmanneksi tuottoisin alle 17-vuotiailta kielletyn elokuvan ensi-ilta heti elokuvien "Matrix Reloaded" ja "The Passion of the Christ" jälkeen. Ensi-illan jälkeen iranilainen "Ayende-No"-sanomalehti sanoi elokuvan loukkaavan iranilaisia ja provosoivan yhdysvaltalaisia yhä enemmän maata vastaan, sillä se kuvaa persialaiset ilkeiksi ja kreikkalaiset jaloiksi suurella kontrastilla.


title: 300 (elokuva)

text: Elokuvan miesrakkausteemaan on kiinnitetty huomiota ja esimerkiksi "Nyt"-liitteen kriitikko Mikko-Pekka Heikkinen on pitänyt filmiä homoeroottisimpana miesmuistiin.


title: 300 (elokuva)

text: Ryhmä persialaisten lähettejä saapuu Spartaan pyytämään Spartan alistumista kuningas Kserkseen tahtoon. Spartan kuningas Leonidas hylkää persialaisten tarjouksen, potkaisee viestintuojat syvään kuiluun, koska he loukkasivat kuninkaan puolison kunniaa ja päättää ryhtyä sotaan persialaisia vastaan. Leonidas lähtee kysymään neuvoja ja esittelemään sotasuunnitelmansa vuorella asuville oraakkeleille. Leonidas antaa heille tavanomaisen maksun kullassa. Oraakkelit kuitenkin neuvovat Leonidasta olemaan ryhtymättä sotaan eivätkä he suosi armeijan poistumista kaupungista uskonnollisen karneia-festivaaliin aikana. Kserkses on kuitenkin lahjonut oraakkelit.


title: 300 (elokuva)

text: Oraakileiden ja neuvoston vastustuksesta huolimatta Leonidas päättää kerätä 300 parasta sotilastaan, jotka kaikki ovat jo saaneet pojan jatkamaan sukuaan, ja lähteä vastustamaan persialaisten aikomuksia vallata alue. Matkalla spartalaisten joukkoon liittyy arkadialaisia ja muita sotilaita toisista Kreikan kaupunkivaltioista. Joukkio saapuu Thermopylain solaan ja päättää muodostaa koko solan kattavan falangin. Kyttyräselkäinen Efialtes pyytää lupaa liittyä joukkoon ja varoittaa vuohipolusta, jonka kautta persialaiset voisivat heidät saartaa. Leonidas ei kuitenkaan ota häntä joukkoihinsa, koska hän ei pysty nostamaan kilpeään tarpeeksi ylös; Leonidas pitää falangia niin haavoittuvana kuin sen heikoin lenkki on. Ennen taistelun alkua persialaiset pyytävät joukkiota laskemaan aseensa, mutta Leonidas joukkioineen hylkää tarjouksen vastaamalla siihen "Tulkaa hakemaan ne!" ("Molon labe", "vain kuolleen ruumiini ylitse" lienee ilmauksen lähin nykyvastine). Taistelu alkaa, ja spartalaisten falangi torjuu monta hyökkäysaaltoa, mukaan lukien eliittiyksikön nimeltä "Kuolemattomat". Spartalaisten 300 sotilaan ryhmä pitää puolensa ja kärsii vain vähäisiä tappioita. Sitkeä vastarinta tekee vaikutuksen persialaisten Kserkseeseen, ja hän kohtaa henkilökohtaisesti Leonidaksen pyytääkseen hänen johtamiaan joukkoja antautumaan. Palkkioksi siitä hän lupaa Leonidakselle paljon valtaa ja rahaa. Leonidas hylkää tarjouksen ja uhoaa saavansa jumalkuningas Kserkseen vielä vuotamaan verta.


title: 300 (elokuva)

text: Leonidasin torjuma kyttäräselkäinen Efialtes kuitenkin kavaltaa kreikkalaiset ja kertoo Kserkseelle kiertopolun, jonka kautta persialaisten joukot pääsevät yllättämään horjumatta solaa vartioivat spartalaiset. Palkkioksi Efialtes saa vaikutusvaltaisen paikan persialaisten joukoissa. Kserkses ei vaadi Efialtasta seisomaan, ainoastaan kumartamaan edessään kerran.


title: 300 (elokuva)

text: Samaan aikaan Spartassa kuningatar Gorgo yrittää suostutella vaikutusvaltaista Theronia taivuttelemaan hänen kanssaan Spartan neuvoston lähettämään lisäjoukkoja sotatantereelle. Theron suostuu, mutta vaatii siitä hyvästä Gorgoa makaamaan kanssaan. Tämä suostuu vastahakoisesti Theronin vaatimukseen.


title: 300 (elokuva)

text: Solalla kreikkalaiset huomaavat Efialteen antaneen persialaisille tiedon kiertopolusta. Arkadialaiset ja muut päättävät lähteä, kun asetelmat muuttuvat persialaisten eduksi ja tilanne näyttää todella epätoivoiselta. Spartalaiset eivät kuitenkaan kunnioitetun Lakedaimonin lain, soturien lain, mukaan koskaan saa perääntyä taistelukentältä ja päättävät kohdata väistämättömän kuoleman. Leonidas käskee vain yhden miehistään, Dilioksen, perääntymään ja kertomaan taitavana puhujana tarinan 300 urhoollisesta sotilaasta muille spartalaisille.


title: 300 (elokuva)

text: Spartassa kuningatar Gorgo saapuu neuvoston eteen, mutta Theron pettää lupauksensa neuvoston taivuttelusta ja syyttää Gorgoa miehensä pettämisestä. Kuningatar ottaa raivon vallassa miekan lähellä olevalta sotilaalta ja lyö Theronin kuoliaaksi. Theron kaatuu kuolleena maahan ja hänen rahapussukastaan leviää persialaisia kolikoita neuvoston eteen, jolloin sen jäsenet huomaavat Theronin pettäneen heidät. Neuvosto julistaa yksimielisesti Theronin petturiksi ja yhtyy sotaan persialaisia vastaan.


title: 300 (elokuva)

text: Thermopylain solassa persialaiset saartavat 300 sotilaan spartalaisjoukkion. Kserkseen puolestapuhuja saapuu paikalle ja pyytää joukkiota antautumaan, samalla tarjoten Leonidaalle koko Kreikan valtaa ja luvaten, ettei hänen tarvitsisi vastata tekemisistään kuin Kserkseelle. Vastaukseksi Leonidas heittää keihäällä lähistölle saapunutta Kserksestä. Keihäs osuu Kserkseen poskeen ja saa hänet vuotamaan verta, ja siten Leonidaan uhkaus verta vuotavasta kuninkaasta täyttyy. Kserkses antaa merkin jousi- ja keihäsmiehilleen ja lopulta spartalaisten joukko kuolee taivaat pimentävän nuolisateen alla, kuningas Leonidas viimeisenä. Spartalaisille viestiä viemään lähtenyt Dilios saapuu perille ja saa neuvoston innostumaan kertomalla 300 rohkean sotilaan menestyksestä.


title: 300 (elokuva)

text:
Elokuva jatkuu tilanteesta, jossa Dilios saa päätökseen elokuvan alussa aloittamansa tarinan 300 urhoollisesta spartalaisesta. Spartalaiset ovat saaneet muodostettua Dilioksen johdolla 10 000 sotilaan vahvuisen joukkion, vahvistettuna 30 000:lla muista Kreikan kaupunkivaltioista saapuneella sotilaalla. Elokuva loppuu siihen, kun 300 urhoollisen spartalaisen tarinasta taistelutahtoa saaneet kreikkalaiset kohtaavat persialaiset Plataian taistelussa.
Yksi 300-elokuvan tunnetuimmista kohtauksista on se, kun Leonidas potkaisee Kserkseen sanansaattajan kuolemankuiluun. Tässä yhdeydessä kohtauksen vuorosanat: "This is madness" - "Madness? This is Sparta!", on saanut internetissä paljon epävirallista julkisuutta erilaisten fanien tekemien humorististen videoiden ja kuvien kautta.


title: 300 (elokuva)

text: Videoita voi löytää mm. YouTubesta.


title: So Little Time

text: So Little Time on sarja, josta on tehty kirjoja ja tv-ohjelma nuorille tytöille. Kirjat perustuvat Eric Cohenin ja Tonya Hurleyn televisiosarjaan.ja tällä kertaa Pääosissa näyttelevät Mary-Kate ja Ashley Olsen. Ashley näyttelee Chloe Carlsonia ja Mary-Kate Riley Carlsonia. Tytöt ovat itse osallistuneet TV-sarjojen käsikirjoitukseen ja Ashley puvustukseen. Kaikki TV -jaksot on kuvattu Malibussa.


title: Ilkka Rautio

text: Ilkka Jussi Rautio (s. 24. kesäkuuta 1950 Rovaniemi) on suomalainen juristi ja korkeimman oikeuden jäsen eli oikeusneuvos. Hän valmistui oikeustieteen kandidaatiksi vuonna 1974 ja sai varatuomarin arvon 1977. Hän on työskennellyt pitkään oikeusministeriössä mm. lainsäädäntöneuvoksena osallistuen rikoslain kokonaisuudistukseen. Oikeusministeriöstä hän siirtyi eduskunnan oikeusasiamiehen kansliaan esittelijäneuvokseksi ja kansliapäälliköksi. Eduskunnan apulaisoikeusasiamieheksi hänet valittiin vuosiksi 2001–2005. Korkeimman oikeuden jäseneksi hänet nimitettiin 1. lokakuuta 2005.


title: Ilkka Rautio

text: Rautio toimi toukokuussa 2009 mietintönsä jättäneen oikeus- ja sisäasiainministeriöiden asettaman esitutkinta- ja pakkokeinolainsäädännön kokonaisuudistusta valmistelleen toimikunnan puheenjohtajana.


title: Sojuz TM-16

text: Sojuz TM-16 oli 16. avaruuslento Mir-avaruusasemalle. Se oli kolmas Venäjän avaruusjärjestön Sojuz-lento. Laukaisu tapahtui Baikonurista 24. tammikuuta 1993. Paluu tapahtui 22. heinäkuuta 1993 eli lento kesti 179 vuorokautta. Lennon nimi oli Вулка́н, Tulivuori.


title: Sojuz TM-16

text: Alus käytti APAS-89-telakointijärjestelmää ja telakointi tapahtui Kristalli-moduuliin eikä Kvantti-moduuliin. Telakointijärjestelmä oli kehitelmä Neuvostoliiton telakointijärjestelmästä Apollo-Sojuz-lennolla; lento valmisteli tässä mielessä yhteistoimintaa NASAn kanssa – Sukkula-Mir- ja Sojuz-ISS-telakointeja.


title: Sojuz TM-16

text: Avaruuteen laukaistut


title: Sojuz TM-16

text: Maahan palanneet


title: Christoph Graupner

text: Christoph Graupner (13. tammikuuta 1683 – 10. maaliskuuta 1760) oli saksalainen barokkiajan säveltäjä ja cembalisti.


title: Christoph Graupner

text: Graupner syntyi Hartmannsdorfissa, Saksissa, ja sai varhaista musiikinopetusta sedältään, urkuri Nicolaus Kuesterilta. Graupner luki Leipzigissä lakia ja jatkoi musiikkiopintojansa Johann Kuhnaun johdolla.


title: Christoph Graupner

text: Graupner sai vuonna 1709 toimen Hesse-Darmstadtin hovissa, ja vuonna 1711 hänestä tuli "Hofkapellmeister". Hän vietti viimeiset vuotensa sokeana.


title: Christoph Graupner

text: Graupnerin tuotantoon kuuluu mm. 113 sinfoniaa, 85 alkusoittosarjaa, 44 konserttoa, 8 oopperaa sekä kantaatteja.


title: Rämerahkasammal

text: Rämerahkasammal ("Sphagnum angustifolium") eli vanhalta nimeltään jokasuonrahkasammal on Suomessa yleinen rahkasammallaji.


title: Rämerahkasammal

text: Rämerahkasammalen pallomainen latvus on heleän vaaleanvihreä, verso sen alla vaaleamman kellanvihreä. Sillä on kaksi ulospäistä ja kaksi alaspäistä haaraa, jotka peittävät vaalean varren. Rämerahkasammalen varsilehti on kolmiomainen. Kasvin latvuksen kasvaessa sen alaosa kuolee ja muuttuu vähitellen turpeeksi. Itiöpesäkkeet ovat sillä tavallisia.


title: Rämerahkasammal

text: Rämerahkasammal kasvaa pohjoisella pallonpuoliskolla lauhkealla ja viileällä vyöhykkeellä. Se on koko Suomessa yleinen.


title: Rämerahkasammal

text: Rämerahkasammal kasvaa yleisenä rämeillä, mutta viihtyy myös muilla suotyypeillä. Se viihtyy vähäravinteisten soiden väli- ja mätäspinnoilla.


title: Blind Blake

text: Arthur "Blind" Blake (s. noin 1895–1897 mahdollisesti Jacksonvillessä, Floridassa – k. noin 1937) oli sokea yhdysvaltalainen blueskitaristi- ja laulaja. Hän sai 1920- ja 1930-luvuilla huomattavaa mainetta omintakeisen ragtime-soittotyylinsä kehittäjänä ja häntä kutsutaan usein nimellä "The King Of Ragtime Guitar" ("ragtime-kitaran kuningas"). Blind Blake levytti omalla nimellään 79 kappaletta Paramount Recordsille 1920-luvun lopulla ja 1930-luvun alussa ja teki yhteistyötä muun muassa Gus Cannonin, Papa Charlie Jacksonin, Irene Scruggsin, Ma Raineyn ja Ida Coxin kanssa.


title: Blind Blake

text: Monista Blaken levytyksistä on tullut varhaisbluesin klassikoita. Näitä ovat esimerkiksi "Early Morning Blues," "Too Tight," "Skeedle Loo Doo Blues," "That Will Never Happen No More," "Southern Rag," "Diddie Wa Diddie," "Police Dog Blues," "Playing Policy Blues" ja "Righteous Blues".


title: Blind Blake

text: Huolimatta suosiostaan, levytysten suuresta määrästä ja merkityksestään Blaken elämästä on säilynyt hyvin vähän varmistettavaa tietoa. Ainoa säilynyt valokuva Blakesta on elokuulta 1926, jonka perusteella syntymävuodeksi on arvioitu 1895–1897. Paramount kertoi Blaken syntymäpaikaksi Jacksonvillen, mutta tietoa ei ole varmistettu. Sheldon Harrisin "Blues Who's Who" ehdottaa Blaken oikeaksi nimeksi Arthur Phelps, mutta Blake itse kertoo vuoden 1929 levytyksessä "Blind Arthur's Breakdown" nimekseen Arthur Blake. "Southern Ragillä" Blake laulaa hetkittäin geecheen murteella, jonka perusteella hänen on epäilty syntyneen Georgiassa. Chicagossa hänet nähtiin ensi kertaa 1920-luvun puolivälissä.


title: Blind Blake

text: Blind Blaken ura loppui vuonna 1932 Paramountin konkurssin myötä, jonka jälkeiset vaiheet Blaken elämässä ovat arvailujen varassa. Huhuja hänen murhastaan pian Paramount-uran päätyttyä ei ole pystytty vahvistamaan poliisiarkistoista. Luultavasti Blake muutti takaisin Jacksonvilleen ja eli siellä muutamia vuosia - ehkä vuoteen 1937. Mary Elizabeth Barniclen "Archive of Folk Song"-retkikunta, joka vieraili tällä alueella ei kuitenkaan tavannut Blakea.


title: Blind Blake

text: Blake valittiin Blues Hall of Fameen vuonna 1990.


title: Blind Blake

text: Myös Bahamasaarilla 1950-luvulla suosittu muusikko Blake Alphonso Higgs on käyttänyt nimeä "Blind Blake". Samoin jazzpianisti Eddie Langin nimi on eräissä levytyksissä ollut "Blind Blake".


title: Sporting

text: Sporting on urheiluun ja urheilullisuuteen viittaava englannin kielen sana. Se esiintyy muun muassa seuraavien urheiluseurojen nimissä:


title: Heterahkasammal

text: Heterahkasammal ("Sphagnum warnstorfii") on Suomessa melko yleinen ravinteikkaiden soiden rahkasammallaji.


title: Heterahkasammal

text: Heterahkasammal kasvaa 8 - 10 cm korkeaksi. Sen pallomainen latvus on usein punertava, varjoon jäävät osat jäävät vihreiksi, varsi on kapeampi ja hailakampi. Sen ulospäisten haarojen lehdet ovat viidessä rivissä. Heterahkasammalen varsilehti on kielimäinen ja se ei ole risakärkinen. Sillä on kaksi ulospäistä ja kaksi alaspäistä haaraa.


title: Heterahkasammal

text: Heterahkasammal kasvaa lähteisillä soilla, keskiravinteisissa korvissa ja lettorämeillä. Se on tunnuslaji joka osoittaa rämeen lettoisuutta.


title: Peltolemmikki

text: Peltolemmikki ("Myosotis arvensis") on sievä sinikukkainen kaksivuotinen kasvi. Se on Suomessa muinaistulokas. Peltolemmikin voi sekoittaa mäkilemmikkiin ("Myosotis ramosissima"), hietalemmikkiin ("Myosotis stricta") tai kukkimattomana ketohärkkiin ("Cerastium arvense").


title: Peltolemmikki

text: Peltolemmikki kasvaa 10–40 cm korkeaksi, sen lehdet ovat vaaleanvihreät, soikeat. Vaaleansiniset kukat ovat halkaisijaltaan 3–4 mm, nuppuina vaaleanpunaiset, avoimina heleän vaaleansiniset ja keskeltä keltaiset. Peltolemmikki kukkii kesäkuusta syyskuuhun.


title: Peltolemmikki

text: Peltolemmikkiä tavataan koko Euroopassa Islantia myöten. Se puuttuu vain pohjoisimmasta Lapista ja Kuolan niemimaalta.


title: Peltolemmikki

text: Peltolemmikki kasvaa valoisilla paikoilla kuten pelloilla, tienvarsilla ja puutarhoissa.


title: Robert Smit

text: Robert Smit on ammattimainen trance-DJ. Hän on Ferry Corstenin työtoveri. He ovat yhdessä perustaneet Tsunami Records -nimisen levy-yhtiön.


title: Puistolemmikki

text: Puistolemmikki eli lehtolemmikki ("Myosotis sylvatica") on Suomessa luonnonvaraisena kasvava lemmikkilaji, jota myös viljellään puistoissa ja puutarhoissa koristekasvina.


title: Puistolemmikki

text:
Puistolemmikki kasvaa 15–20 cm korkeaksi. Sen lehdet ovat vaaleanvihreät, soikeat. Kukkavarsi on kaareva, ja siinä on muutamia haaroja. Vaaleansiniset kukat ovat halkaisijaltaan 5–8 mm, nuppuina vaaleanpunaiset, avoimina heleän vaaleansiniset ja keskeltä keltaiset. Kasvi kukkii touko-kesäkuussa. Puistolemmikki muistuttaa paljon peltolemmikkiä: sen kukat ovat isommat, kun taas peltolemmikin terälehdet ovat pyöreämmät.
Puistolemmikkiä tavataan Keski-, Itä- ja Pohjois-Euroopassa.


title: Puistolemmikki

text: Puistolemmikki on alkuperäinen lehtometsien kasvi, mutta sitä kasvaa puutarhakarkulaisena monenlaisissa aurinkoisissa paikoissa.


title: Teemu Paakkarinen

text: Teemu Paakkarinen (s. 5. lokakuuta 1983 Lappeenranta) on suomalainen jääkiekkoilija. Paakkarinen on SaiPan kasvatti. Hän ei saanut sopimuksta SaiPan kanssa kaudella 2008–2009, joten hän pelasi muun muassa Mikkelin Jukureissa Mestistä. Pelityylinä hänellä on kova karvauspeli, taklaukset ja vastustajan taitopelaajien häiritseminen. Kaudeksi 2009–2010 Paakkarinen solmi sopimuksen KooKoon kanssa.


title: Ondine

text: Ondine on suomalainen vuonna 1985 perustettu taidemusiikkiin erikoistunut levy-yhtiö. Se on julkaissut yli 600 CD-, SACD- ja DVD-levyä.


title: Ondine

text: Levy-yhtiön alkuperäinen tarkoitus oli julkaista vuosittain yksi live-taltiointi Kuhmon kamarimusiikkifestivaaleilta. Kuitenkin jo merkin neljäs julkaisu, Einojuhani Rautavaaran "Thomas"-ooppera, sai laajaa kansainvälistä huomiota, ja yhtiö laajensi toimintaansa muuhunkin taidemusiikkiin. Yhtiön perustaja ja toimitusjohtaja on Reijo Kiilunen. Vuodesta 2009 Ondine on ollut osa Naxos-ryhmää. Ondine on julkaissut levytyksinä lähes koko Einojuhani Rautavaaran sävellystuotannon. Vuonna 1996 julkaistu taltiointi Rautavaaran 7. sinfoniasta "Angel of Light" oli kansainvälinen menestys, ja levyä on myyty jo yli 100 000 kpl.


title: Ondine

text: Ondine on voittanut useita palkintoja mm. Cannesissa (MIDEM) sekä Gramophone-lehden, BBC Music Magazinen, ja International Classical Music Awards (ICMA):n, Echon ja Preis der deutschen Schallplattenkritikin palkintosarjoissa. ICMA (International Classical Music Awards) valitsi Ondinen vuoden levymerkiksi 2012. Levymerkille ovat levyttäneet muun muassa pianistit ja kapellimestarit Vladimir Ashkenazy, Hannu Lintu, Leif Segerstam, Ralf Gothóni, Paavali Jumppanen ja Olli Mustonen, laulajat Soile Isokoski, Karita Mattila, Camilla Nylund, Monica Groop, Jorma Hynninen ja Matti Salminen; viulisti Pekka Kuusisto sekä Radion sinfoniaorkesteri ja Kronos-kvartetti.


title: Jasper Johns

text: Jasper Johns (s. 15. toukokuuta 1930 Augusta, Georgia, Yhdysvallat) on yhdysvaltalainen kuvataiteilija. Johnsin taide liitetään abstraktiin ekspressionismiin, pop-taiteeseen ja neo-dadaismiin. Hänet tunnetaan varsinkin Yhdysvaltain lippua esittävistä teoksistaan, mutta myös arkielämän merkit kuten numerot ja kirjaimet olivat niissä usein mukana.


title: Jasper Johns

text: Johns opiskeli Etelä-Carolinan yliopistossa Columbiassa vuosina 1947–1948. Muutettuaan New Yorkiin hän tutustui Robert Rauschenbergiin vuonna 1952. Yhdessä he kehittivät pop-taidetta 1950-luvun puolivälissä.


title: Jasper Johns

text: Dadan ja Marcel Duchampin readymade-taiteen hengessä he loivat teoksia, joissa käytettiin arkisia esineitä ja mitä moninaisimpia materiaaleja. 1970-luvulla hän pyrki entistä persoonallisempiin töihin, mutta korosti silloinkin ajatusta siitä että ei tiedä mitään taiteesta.


title: Gas Gas

text: Gas Gas on vuonna 1985 perustettu espanjalainen moottoripyörä- ja mönkijävalmistaja. Gas Gas on erikoistunut enduro-, motocross- ja trialpyöriin. Gas Gas on markkinajohtaja maailmassa trialpyörien valmistuksessa. Yrityksen kotipaikka on Girona, joka sijaitsee Pohjois-Kataloniassa.


title: Gas Gas

text: Gas Gas on valmistanut ja myynyt moottoripyöriä vuodesta 1985, jolloin valmistettavana pyöränä olivat trialpyörät. Suurin osa Gas Gas-malleista valmistetaan edelleen Saltissa, joka sijaitsee lähellä Gironaa. Vuonna 1989 yhtiö aloitti enduro- ja motocrosspyörien valmistuksen. Mönkkijöiden valmistus alkoi vuonna 2002.


title: Gas Gas

text: Gas Gas on menestynyt moottoriurheilussa. Espanjalainen trialtähti Adam Raga on Gas Gas -pyörällään moninkertainen maailmanmestari sekä sisä- että ulkoluokassa. Myös suomalainen Petteri Silván ajoi Gas Gas -pyörällä kun hän voitti enduron MM-sarjan vuonna 1999.


title: Gas Gas

text: Gas Gasin erikoisalaa on trial-pyörät, mutta se valmistaa niiden lisäksi myös kevytmoottoripyöriä ja mopoja.


title: Legio XX Valeria Victrix

text: Legio XX Valeria Victrix ("Legio XX Valeria Victrix Antoniniana Deciana") oli roomalainen legioona, jonka Augustus perusti noin vuonna 31 eaa.. Legioonan tunnus oli villisika. Legioonan nimi merkitsee suunnilleen ”Urhea ja voitokas”. Legioona palveli Hispaniassa, Illyriassa ja Germaniassa, kunnes se vuonna 43 jaa. osallistui Britannian valloitukseen. Britanniasta tuli legioonan pysyvä asemapaikka aina 300-luvulle saakka.


title: Legio XX Valeria Victrix

text: Illyriassa Valeria Victrix kuului Tiberiuksen armeijaan, joka taisteli markomanneja vastaan vuonna 6 jaa. Roomalaisten hävittyä Teutoburgin taistelun Valeria Victrix siirrettiin turvaamaan Germanian raja-alueita. Legioonan asemapaikkana oli Oppidum Ubiorum, nykyinen Köln.


title: Legio XX Valeria Victrix

text: Vuonna 43 jaa. Valeria Victrix oli yksi Britannian vallanneista neljästä legioonasta. Legioonan pääasemapaikaksi tuli Camulodunum, nykyisessä Colchesterissa. Vuonna 60 tai 61 Valeria Victrix oli kukistamassa Boudiccan johtamaa kapinaa. On mahdollista, että legioonan nimi "Valeria Victrix" on peräisin kapinan menestyksellisestä tukahduttamisesta. Britanniassa legioona luultavasti osallistui myös Hadrianuksen vallin rakentamiseen.


title: Pelastuspartio Pellekaija Pum

text:
Pelastuspartio Pellekaija Pum on MTV3 ja MTV Juniori -kanavilla esitetty lastenohjelma, jossa käydään läpi erilaisia asioita, jotka ovat tärkeitä tietää. Ohjelmassa lauletaan ja soitetaan elävää musiikkia. Ohjelma kuvattiin touko-kesäkuun vaihteessa vuonna 2005 Hyvinkäällä ja Helsingissä, ja esitettiin vuoden 2006 tammikuusta lähtien. Sen käsikirjoittajat ovat Pekka Tonttila ja Tuula Tonttila.
Sävelet ja sanat Pekka Tonttila


title: Salme (kunta)

text: Salme on pienkauppala (alevik) ja entinen kunta Saarenmaalla, Virossa. Salme liitettiin osaksi uutta Saarenmaan kuntaa vuoden 2017 lokakuussa, jolloin siitä tuli Saarenmaan kuntaan kuuluva pienkauppala.


title: Salme (kunta)

text: Pinta-alaa kunnalla oli 115,07 neliökilometriä ja asukkaita siellä oli 1 271 (1.1.2010). Salmen kunnanjohtajana toimi Kalmer Poopuu.


title: Salme (kunta)

text: Salmen naapurikunnat olivat Torgu ja Lääne-Saare.


title: Salme (kunta)

text: Toisen maailmansodan aikana 8. lokakuuta 1944 Salmen Tehumardin kylässä käytiin Saksan ja Neuvostoliiton armeijoiden välillä Tehumardin taistelu. Taistelu oli yksi verisimpiä toisen maailmansodan taisteluita Saarenmaalla, ja se päättyi Neuvostoliiton voittoon. Taistelupaikalla sijaitsee nykyisin miekanmuotoinen monumentti sotilaiden muistolle.


title: Salme (kunta)

text: Salmen kunnassa oli yksi pienkauppala ("alevik"), Salme, ja 24 kylää:


title: Salme (kunta)

text: Anseküla, Easte, Hindu, Imara, Järve, Kaimri, Kaugatoma, Lahetaguse, Lassi, Lõmala, Lõu, Länga, Läätsa, Metsalõuka, Mõisaküla, Möldri, Rahuste, Suurna, Tehumardi, Tiirimetsa, Toomalõuka, Ula, Vintri, Üüdibe.


title: Salme (kunta)

text: Vuonna 2011 Salmen kunnassa oli 1 018 asukasta, joista 1 008 (99,0 %) oli virolaisia, 6 (0,6 %) venäläisiä ja 9 (0,9 %) muita kansallisuuksia.


title: Dalby Söderskog

text: Dalby Söderskog on yksi Ruotsin kansallispuistoista. Se sijaitsee eteläisessä Skånen maakunnassa Dalbyn taajamassa ja kuuluu Lundin kuntaan. Kansallispuisto on pinta-alaltaan 36 hehtaarin suuruinen ja se muodostettiin vuonna 1918. Kansallispuistossa on jalojen lehtipuiden muodostamaa metsää, jossa on mannermaisia piirteitä.


title: Martha Graham

text: Martha Graham (11. toukokuuta 1894 Pittsburgh, Pennsylvania – 1. huhtikuuta 1991 New York) oli yhdysvaltalainen tanssija ja koreografi, joka oli yksi nykytanssin perustajista.


title: Martha Graham

text: Graham syntyi Pennsylvaniassa. Hän liittyi vuonna 1924 Greenwich Village Follies -ryhmään ja alkoi opettaa ja suunnitella koreografioita. Grahamin yhteiskunnallinen näkemys ja feministinen tietoisuus heijaistui hänen töissään, esimerkiksi Revolt-produktiossa 1927. Hän loi tanssitavan, joka oli kurinalainen mutta uudenaikainen: liike lähtee lantiosta, jonka kutistaminen ja laajentaminen ovat olennainen osa tanssia. Hän opetti 1930-luvulla Bennington Collegessa ja New Yorkin yliopistossa. Vuonna 1951 hän kuului Juilliard Schoolin tanssiosaston perustajajäseniin. New Yorkissa avattiin 1920-luvulla Grahamin oma tanssikoulu "Martha Graham Center of Contemporary Dance", johon otettiin oppilaiksi vain naisia.


title: Martha Graham

text: Graham meni vuonna 1948 naimisiin Erick Hawkinsin kanssa. Graham lopetti tanssimisen 1960-luvun lopulla ja keskittyi myöhemmällä urallaan lähinnä koreografiaan. Hän kuoli keuhkokuumeeseen 96-vuotiaana. Presidentti Gerald Ford myönsi Grahamille vuonna 1976 Presidential Medal of Freedomin. "Time"-lehti nimesi hänet vuonna 1998 vuosisadan tanssijaksi.


title: Diane Schuur

text: Diane Schuur (s. 10. joulukuuta 1953, Tacoma, Washington) on sokea yhdysvaltalainen jazz-laulaja ja -pianisti.


title: Diane Schuur

text: Schuur lauloi jo 10-vuotiaana countrya Holiday Inn -hotellilla. Omia laulujaan hän alkoi esittää teini-iässä.


title: Diane Schuur

text: Schuurin ura alkoi edetä, kun Stan Getz kiinnostui hänestä kuultuaan Schuurin esiintymisen Montereyn jazzfestivaalilla 1979. Vuonna 1982 Schuur ja Getz esiintyivät yhdessä Valkoisessa talossa.


title: Diane Schuur

text: Diane Schuur on voittanut Grammy-palkinnot vuosina 1986 ja 1987.


title: HTU Stadi

text: HTU Stadi (alk. Helsingin Työväen Uimarit) on helsinkiläinen uintiseura. Seurassa toimii useita eritasoisia harjoitusryhmiä, sisältäen myös triathlon- ja vammaisryhmät. Seura perustettiin vuonna 1920 nimellä Helsingin Työväen Uimarit, ja se on historiansa aikana saavuttanut mm. 12 SM-viestimestaruutta pitkällä radalla. Seura harjoittelee pääasiassa Jakomäessä, Itäkeskuksessa, Urheilutalolla, Malmilla, Pirkkolassa ja Mäkelänrinteessä sekä Kumpulassa ja Uimastadionilla. Aktiivisia uimareita HTU:ssa on noin 150. Seura on mukana Urheiluakatemia Urheassa ja sen valmennuskeskuksen toiminnassa.


title: HTU Stadi

text: Helsingin Työväen Uimarit voitti pitkän radan Suomen-mestaruuden miesten 4 × 200 metrin vapaauintiviestissä vuosina 1963 ja 1965–1968, miesten 4 × 100 metrin sekauintiviestissä vuosina 1953–1955, 1961 ja 1971, naisten 4 × 100 metrin vapaauintiviestissä vuonna 1950 sekä naisten 4 × 100 metrin sekauintiviestissä vuonna 1978. Henkilökohtaisten pitkän radan lajien Suomen-mestareita ovat Margit Leskinen, Hilkka Hietamäki, Aulis Kähkönen, Hilkka Piispa, Tapio Leskinen, Marja Vilja, Esa Lepola, Ulla Patrikka, Matti Kasvio, Juhani Teräsvuori, Riitta Lampinen, Arvo Järvinen, Mauri Johansson, Arto Lainekivi, Tina Salminen, Vesa Nykänen ja Heikki Mäki.


title: Peltotaskuruoho

text: Peltotaskuruoho ("Thlaspi arvense") on yksivuotinen, valkokukkainen, näyttävistä liduistaan helposti tunnistettava ristikukkaiskasvi.


title: Peltotaskuruoho

text: Peltotaskuruoho kasvaa 20–40 senttimetriä korkeaksi. Sen lehdet ovat mutkalaitaiset ja nuolityviset. Kukat ovat pienet ja valkoiset, terälehtiä on neljä. Kukinto on varren latvassa, ja yksittäisten kukkien paikalle kasvaa pian litteä, ympyriäinen siemenkota, joka on ohuella varrella kiinni kasvin varressa.


title: Peltotaskuruoho

text: Peltotaskuruoho on levinnyt ihmisen mukana koko Eurooppaan ja laajalti vastaavalle ilmastovyöhykkeelle muuallakin pohjoisella pallonpuoliskolla. Etelämpänä sitä tavataan Etiopiassa, Uudessa-Seelannissa ja Chilessä.


title: Peltotaskuruoho

text: Suomessa peltotaskuruoho esiintyy yleisenä koko maassa paitsi pohjoisimmassa Lapissa. Etelä- ja Keski-Suomessa se on muinaistulokas, Keski- ja Pohjois-Lapissa uustulokas.


title: Peltotaskuruoho

text: Maanviljelyn näkökulmasta peltotaskuruoho on rikkakasvi, toisaalta sen lituhedelmiä kuivatetaan koristeeksi.


title: José Manuel Jurado

text: José Manuel Jurado Marín (s. 29. kesäkuuta 1986 Sanlúcar de Barramedassa, Cádizin maakunnassa, Espanjassa) on espanjalainen jalkapalloilija, pelipaikaltaan keskikenttäpelaaja. Hän edustaa tällä hetkellä Englannin valioliigassa pelaavaa Watfordia.


title: José Manuel Jurado

text: Jurado on Atléticon paikallisvastustajan Real Madridin kasvatti ja oli yksi seuran reservijoukkueen Real Madrid Castillan tähdistä. Kaudella 2004–2005 hän oli mukana joukkueen noustessa muutaman vuoden tauon jälkeen takaisin Espanjan toiseksi korkeimmalle sarjatasolle Segunda Divisióniin. Realin edustusjoukkueeseen Jurado nousi ensimmäistä kertaa kaudella 2005–2006, jolloin hän tuli vaihdosta kentälle kolmessa sarjaottelussa.


title: José Manuel Jurado

text: Jurado siirtyi Atléticoon 25. elokuuta 2006. Kahden Atléticossa vietetyn kauden jälkeen seura päätti lainata nuoren keskikenttäpelaajan Mallorcalle heinäkuussa 2008. Juradon kausi Mallorcalla onnistui erinomaisesti. Hän teki 35 ottelussa yhdeksän maalia ja antoi peräti kymmenen maaliin johtanutta syöttöä. Lehtitietojen mukaan englantilainen Aston Villa teki Juradosta kauden päätteeksi tuntuvan ostotarjouksen, mutta Atlético oli halukas pitämään pelaajan Madridissa. Lopulta marraskuussa 2009 nuori keskikenttäpelaaja solmi kesäkuuhun 2013 ulottuvan jatkosopimuksen Atléticon kanssa. Kauden 2009–2010 päätteeksi Jurado voitti Eurooppa-liigan Atléticon riveissä. Hän pelasi kaikkiaan yhdeksässä pelissä ja antoi kaksi maalisyöttöä. Vaikka Jurado ei pystynytkään vakiinnuttamaan paikkaansa joukkueen aloituskokoonpanossa hän oli ainoa pelaaja, joka pelasi kauden kaikissa 64 ottelussa (mukaan lukien liiga-, cup- ja euro-ottelut).


title: José Manuel Jurado

text: 31. elokuuta 2010 Jurado siirtyi saksalaiseen Schalkeen 13 miljoonan euron siirtokorvauksella. Hän teki joukkueen kanssa nelivuotisen sopimuksen. Schalkessa hän ei kuitenkaan saanut vakiinnutettua avauspaikkaa ja 31. elokuuta 2012 hän siirtyikin lainalle venäläiseen Spartak Moskovaan. Onnistuneen lainapestinsä, jonka aikana hän teki kolme ja syötti neljä maalia 18 ottelussa, jälkeen hän siirtyi Spartakiin pysyvällä siirrolla.


title: José Manuel Jurado

text: Jurado siirtyi Watfordiin heinäkuussa 2015. Seuran manageri on Juradoa aikaisemmin Atléticossa valmentanut Quique Sanchez Flores.


title: José Manuel Jurado

text: Jurado oli mukana Espanjan alle 17-vuotiaiden maajoukkueessa, joka ylsi hopealla vuoden 2003 maailmanmestaruuskilpailuissa Suomessa. Hän pelasi ensimmäisen alle 21-vuotiaiden maaottelunsa Espanjan paidassa syyskuussa 2006 Albaniaa vastaan. Hän oli mukana myös kesällä 2009 Ruotsissa pelattavaissa alle 21-vuotiaiden EM-kisoissa. Jurado teki neljä maalia kahdeksassa pelaamassaan EM-karsintaottelussa ollen maansa paras maalintekijä.


title: Deutsche Arbeitsfront

text: Deutsche Arbeitsfront, lyhenne DAF () oli natsi-Saksan aikainen ammattijärjestö. Valtiojohtoinen DAF nimellisesti korvasi kielletyt ammattiliitot. DAF oli ylivoimaisesti suurin kansallissosialistisen Saksan valtakunnanjärjestöistä. Järjestöön kuului yli 25 miljoonaa jäsentä. DAF:n johtajana toimi Robert Ley. Työrintama toimi vuosina 1933–1945.


title: Deutsche Arbeitsfront

text: Toukokuun 2. päivänä vuonna 1933, pian sen jälkeen kun kansallissosialistinen puolue oli noussut valtaan, natsit miehittivät ammattiliittojen toimipisteet kaikkialla maassa. Ammattiyhdistysliikkeen varat takavarikoitiin, johtajat pidätettiin ja monet vietiin keskitysleireille. Ammattiliitot ja työläisjärjestöt julistettiin laittomiksi. Niiden tilalle natsihallinto perusti 10. toukokuuta 1933 Saksan Työrintaman ainoaksi työjärjestöksi valtakunnassa. Järjestön tehtävänä oli poliittisen vakauden ja työmarkkinarauhan takaaminen. Ammattiliittojen mittava omaisuus — muun muassa kaksi pankkia sekä lukuisia oppilaitoksia ja lepokoteja — siirrettiin suoraan Työrintamalle.


title: Deutsche Arbeitsfront

text: Tammikuussa 1934 voimaantullut laki kansallisen työn sääntelystä määritti palkkatyön valtion palvelukseksi, sekä työnantajat että työntekijät toimivat valtion hyväksi. Kollektiiviset sopimukset kiellettiin, työnantajien oikeuksia päättää palkoista ja työehdoista lisättiin. Kaikkien työtätekevien oli kuuluttava Työrintamaan; työntekijöiden, toimihenkilöiden, työnantajien ja ammatinharjoittajien. Työn saanti Saksan hallitsemalla alueella ilman jäsenyyttä oli käytännössä mahdotonta. Työpaikoille perustettiin työntekijöiden luottamusneuvostoja, joiden jäsenet valitsi työnantaja yhdessä Työrintaman kanssa. Luottamusneuvosto hyväksyi työnantajan menettelyt ja palkkapäätökset, tai siirsi päätökset natsihallinnon asettamille virkamiehille, "työn luottamusmiehille", . Lakko-oikeutta ei ollut. Toisaalta työntekijöiden etuja parannettiin; määriteltiin osittainen irtisanomissuoja ja säännöllinen työaika taukoineen.


title: Deutsche Arbeitsfront

text: Verraten korkean Työrintaman jäsenmaksun suuruus porrastettiin tulojen mukaan; maksu vaihteli 15 pfennigin ja 3 Reichsmarkin välillä. Ammattiliitoilta takavarikoidun omaisuuden ja runsaiden jäsenmaksujen lisäksi järjestö sai varoja erilaisista vakuutusmaksuista ja osan talviapu-keräyksen tuotoista.


title: Deutsche Arbeitsfront

text: Lokakuussa 1934 DAF liitettiin virallisesti osaksi kansallissosialistista puoluetta.


title: Deutsche Arbeitsfront

text:
Työrintaman kaksi pääosaa olivat Kansallissosialistinen työläisjärjestö, ja Kansallissosialistinen kauppa- ja teollisuusjärjestö, .
Työrintamaan perustettiin useita erilaisia alaosastoja, muun muassa:


title: Deutsche Arbeitsfront

text: Työrintaman organisaation pienin yksikkö oli "block", joka muodostettiin 15 jäsenestä ja jonka esimiehenä toimi "blockwalter". Kahdesta kuuteen "blockia" muodosti "zellen"in, jota johti "zellenwalter". Jokaisessa yli kymmenen hengen työpaikassa oli erityinen "Betriebsgemeinschaft", jota johti "Betriebsführer" "Betriebswalter"in valvonnassa. Ne työpaikat, joissa oli alle kymmenen työntekijää, ryhmittyivät samalla kadulla sijainneiden työpaikkojen kanssa keskenään. Nämä osastot ja yksittäiset jäsenet kuuluivat paikalliseen natsipuolueen muodostamaan "Ortsgruppe"en. Tätä suuremmat yksiköt olivat "NSDAP Kreis", "DAF Kreis", "Gau" ja "DAF Bezirke".


title: KontuFestari

text: KontuFestari ("Kontufest") on Helsingin Kontulassa vuosittain elokuussa järjestettävä kolmipäiväinen kulttuuritapahtuma. Vuodesta 2003 asti järjestetyssä, Itä-Helsingin suurimmassa ja koko Helsingin kolmanneksi suurimmassa kulttuuritapahtumassa on käynyt vuosittain noin 10 000–13 000 kävijää. Tapahtuma on kävijöilleen ilmainen, ja sitä rahoittavat Helsingin kaupunki, Uudenmaan liitto sekä Euroopan aluekehitysrahasto. Tapahtuman järjestäjä on FC Kontu Itä-Helsinki ry, ja yhteistyökumppaneihin kuuluvat Helsingin kaupungin kulttuuriasiainkeskuksen kaupunkikulttuuriyksikkö sekä Helsingin nuorisoasiainkeskuksen Mellunkylän nuorisotyöyksikkö ja Kontulassa sijaitseva, Suomen suurin nuorten toimintakeskus.


title: KontuFestari

text: KontuFestarin tunnetuimpia esiintyjiä ovat olleet muun muassa Don Johnson Big Band, The Flaming Sideburns, Eino Grön, Jean S., Amorphis, Pelle Miljoona, Tuomari Nurmio ja Mariska. Ulkomailta tulleita artisteja ovat olleet muun muassa Phil Guy, Maurizio (Rock Steady Crew / Ita), B-boy Mouse (UK) ja Kid Skraam (SWE).


title: KontuFestari

text: Vuoden 2006 ja 2007 KontuFestarin yhteydessä järjestettiin myös Pohjoismaiden suurin hiphop -tapahtuma East Side Summer Jam, joka sisälsi muun muassa Sony Ericsson B-boy Championships -kilpailun Pohjoismaiden ja Baltian karsintakilpailun. Kilpailussa Pohjoismaiden ja Baltian parhaat breakdance -ryhmät kilpailivat paikasta UK Championships -kilpailuun, joka on maailmalla lajin arvostetuin maailmanmestaruuskilpailu. KontuFestari onkin viimeisen kahden vuoden aikana tullut tunnetuksi erityisesti suurena hip hop -tapahtumana.


title: KontuFestari

text: Vuonna 2011 yleisöä tuli monta kertaa enemmän kuin odotettiin, ja syntyi häiriöitä ja häiriköintiä.


title: Borlänge Tidning

text: Borlänge Tidning on ruotsalainen kuusipäiväinen sanomalehti. Sen päätoimipaikkoja ovat Taalainmaan maakunnan Hedemora, Säter sekä Borlänge, jossa sijaitsee lehden päätoimitus. Lehden perusti vuonna 1885 Axel Lidman, ja se ilmestyy nykyisin tabloid-koossa. Vuonna 2005 sanomalehden levikki oli noin 15 600. Lehti kuuluu Dalarnas Tidningar -viestintäyhtiöön.


title: Montreal Nitro

text: Montreal Nitro on jääkiekkomaila jossa on käytetty nanoteknologiaa. Montreal käyttää mailoissa patentoitua Hyptoniitti-nanohartsia. Jääkiekkovalmistajista Montrealilla on yksinoikeus hyptoniittiin, jossa on hiilikuidun laminoinnissa käytettyyn epoksiin on lisätty vahvikkeeksi hiilinanoputkia.


title: Montreal Nitro

text: Nitro-mailojen väri vaihtelee keltaisen, vihreän, oranssin ja punaisen välillä. Väri osoittaa mailan varren jäykkyyden.


title: Montreal Nitro

text: Uusia Nitro-mailojen värejä ovat mm. sininen, tummanvihreä ja harmaa.


title: Lempinimi

text:
Lempinimellä tarkoitetaan nimeä mille tahansa esineelle, asialle tai tapahtumalle. Tällöin niitä ei kutsuta niiden oikeilla nimillä. Monilla ihmisillä, kuten julkisuuden henkilöillä on lempinimiä.
Jopa kaupungit käyttävät lempinimeä, kuten Helsinkiä kutsutaan nimillä Hesa tai Stadi. Lempinimi liitetään usein myös kutsumanimeen, mutta kutsumanimen erottaa lempinimestä se, että kutsumanimen kantaja ei välttämättä pidä kantamastaan nimestä.


title: Lempinimi

text: Lempinimet johdetaan usein nimestä, mutta kaikki lempinimet eivät välttämättä ole lähelläkään oikeaa nimeä.


title: Lempinimi

text: Lempinimiä käytetään usein paljon, jos kyseisen henkilön nimi on pitkä tai yhdysnimi.


title: Lempinimi

text: Autoille on perinteisesti annettu lempinimiä. Suomalaisia autojen lempinimiä on tiedossa nelisentuhatta.


title: Rakennuskustannusindeksi

text:
Rakennuskustannusindeksi kuvaa rakennustöiden, rakennusmateriaalien ja muiden rakennuskustannusten hintakehityksen suhteellista muutosta. Indeksi julkaistaan kuukausittain, ja se on rakennusalalla yleisimmin käytetty rakennuskustannusten muutosta kuvaava lähde.
Indeksejä lasketaan useita, viidelle eri talotyypille. Lisäksi lasketaan peruskorjausindeksit, ja erilaisia osaindeksejä. Asuinkerrostalon indeksi eli kokonaisindeksi on vakiintunut yleisimmin käytetyksi ja yleensä puhuttaessa rakennuskustannusindeksistä tarkoitetaan juuri sitä. Kaikki indeksisarjat jaotellaan joko ammattimaiseen tai omatoimiseen rakentamisen.


title: Rakennuskustannusindeksi

text: Indeksilaskennan pohjana ovat tietyt mallitalot. Asuinkerrostalon mallitaloina on kaksi rakennusta, kolmikerroksinen lamellitalo ja seitsemänkerroksinen tornitalo. Pientalon indeksi perustuu paikallarakennettuun pientaloon.


title: Rakennuskustannusindeksi

text: Rakennuskustannusindeksi on ns. "kiinteäpainoinen Laspreyres-indeksi". Työ-, aine, palvelu- ja kalustokustannuksille määritetään painoarvo, missä suhteessa niiden kustannusmuutokset huomioidaan. Lisäksi on määritetty painoarvot eri tuotantovaiheittain. Painoarvot tarkistetaan aika-ajoin vastaamaan muuttuneita olosuhteita.


title: Rakennuskustannusindeksi

text: Indeksi on määritelty lähes 1900-luvun alusta asti. Vuonna 1955 indeksinpito siirtyi Kulkulaitosten ja yleisten töiden ministeriöltä ja Suomen Pankilta "Tilastolliselle päätoimistolle", nykyisen julkaisijan Tilastokeskuksen edeltäjälle.


title: Rakennuskustannusindeksi

text:
Indeksisarjoja on useita, sillä indeksi on tasattu useita kertoja. Indeksiluvun kanssa on aina ilmoitettava indeksisarja, muuten on mahdotonta tietää, mihin sarjaan luku perustuu. Uusimmat sarjat ovat:
Vanhoja sarjoja ketjutetaan uudempien sarjojen muutoksilla.


title: Rakennuskustannusindeksi

text: Indeksit julkaistaan joka kuukauden 12. päivä, tai sitä edeltävänä arkipäivänä.


title: Rakennuskustannusindeksi

text: Rakennustarvikkeiden hintojen pohjatiedot kerätään kyselyillä suoraan rakennusmateriaaleja myyviltä tukku- ja vähittäiskaupoilta, valmistajilta ja palvelujen tarjoajilta. Rakennustarvikkeisiin on pyritty ottamaan mukaan tärkeimmät tuotteet. Niiden hinnoissa huomioidaan keskitettyjen ostojen yhteydessä yleisesti annettavat alennukset.


title: Rakennuskustannusindeksi

text: Palkkatiedot saadaan palkkatilastoista. Indeksissä seurataan työehtosopimusten mukaisia aika- ja urakkapalkkoja. Myös palkkojen sosiaalikustannukset huomioidaan.


title: Rakennuskustannusindeksi

text: Rakennuskustannusindeksi (2010 = 100)


title: Rakennuskustannusindeksi

text: Kokonaisindeksi 105,7


title: Koloboa

text: Koloboa eli roundsaarenboa ("Bolyeria multocarinata") on mahdollisesti sukupuuttoon kuollut käärmelaji, joka eli Mauritiuksella ja siitä koilliseen sijaitsevalla Round Islandilla.


title: Koloboa

text: Kooltaan koloboa oli 1–1,5-metrinen. Laji eli nimensä mukaan maakoloissa ja etsi saaliinsa maasta, karikkeen ja aluskasvillisuuden joukosta. Sen elinympäristöjä olivat harva metsä ja palmusavanni. Koloboa söi pieniä eläimiä, etenkin liskoja, lintuja ja saarille tuotuja jyrsijöitä. Koloboa hävisi Mauritiukselta 1800-luvun puolivälissä elinalueiden katoamisen, pyynnin ja tulokaslajien takia. Pisimpään laji säilyi Round Islandilla, josta on toistaiseksi tehty vain kymmenkunta löytöä. Löytöjen vähäisyyden takia koloboan elintavat ovat muuten hämärän peitossa. Koloboan kohtaloksi koituivat saarelle tuodut rotat, siat ja vuohet, jotka ovat ylilaiduntaneet saarta ja syöneet myös koloboayksilöitä. Toistaiseksi viimeinen havainto lajista on vuodelta 1975.


title: Kevättaskuruoho

text: Kevättaskuruoho ("Thlaspi caerulescens" syn. "Thlaspi alpestre") on kaksi- tai monivuotinen, loppukeväällä ja kesän alussa kukkiva ristikukkaiskasvi.


title: Kevättaskuruoho

text: Kevättaskuruoho kasvaa 10-30 cm korkeaksi. Sen lehdet ovat ehytlaitaiset ja herttatyviset. Kukat ovat pienet ja valkoiset, joskus hennon violetinsävyiset. Terälehtiä on neljä. Kukinto on aluksi paljon tiiviimpi kuin esimerkiksi peltotaskuruoholla, mutta kesän mittaan se venyy pituutta. Yksittäisten kukkien paikalle kasvaa alhaalta alkaen litteä, sydämenmuotoinen siemenkota, joka on terävästä päästään ohuella varrella kiinni kasvin varressa.


title: Kevättaskuruoho

text: Kevättaskuruoholla kasvaa Suomessa alalajia: usein aivan lehdetön "ketokevättaskuruoho" ("Thlaspi caerulescens" ssp. "caerulescens") ja kookkaampi ja monilehtinen "toukotaskuruoho" ("Thlaspi caerulescens" ssp. "brachypetalum"). Kevättaskuruoho muistuttaa sukulaistaan peltotaskuruohoa ("Thlaspi arvense") sekä harvinaista kenttäkrassia ("Lepidium campestre").


title: Kevättaskuruoho

text: Pohjoismaiden lisäksi kevättaskuruohoa tavataan Alpeilla.


title: Vanhimmisto (Jehovan todistajat)

text: Vanhin on Jehovan todistajien seurakunnissa vastuutehtävässä oleva kastettu miespuolinen henkilö. Heitä sanotaan myös valvojiksi. Vanhimmistoon pääseminen edellyttää 1. Timoteuksen kirjeen 3:1-7 vaatimusten täyttämistä. Yleensä jokaisessa seurakunnassa on ainakin koordinaattori, palvelusvalvoja ja sihteeri. Ennen 1970-lukua joka seurakunnassa oli vain yksi vanhin, joka oli samalla paikallisen seurakunnan johtajana. Myöhemmin tuli muutos, että vanhimman tehtäviä jaetaan useammille eri henkilöille.


title: Vanhimmisto (Jehovan todistajat)

text: Vanhimmilla on ohjekirja "Kiinnittäkää huomiota itseenne ja koko laumaan", jonka sisällö on luottamuksellista. Kirjan nimi perustuu Raamatun jakeeseen Apostolien teot 20:28. Vanhimpien kirjan kaikki periaatteet on kirjoitettu kaikille julkiseen Vartiotorni-lehteen ja kirja sisältää lähinnä lainauksia Raamatusta.


title: Vanhimmisto (Jehovan todistajat)

text: Vanhimpana oleminen ei Jehovan todistajien näkemyksen mukaan merkitse jalustalla olemista, vaan kyseessä on palvelutehtävä. Vanhimmat johtavat joka viikko seurakunnan kokouksia ja johtavat evankelioimistyötä, jota he tekevät kuten muutkin Jehovan todistajat, pyrkien valmentamaan heitä ja itseään sen osalta. Vanhimpien odotetaan kiinnittävän erityisesti huomiota kunkin yksilön hengellisiin tarpeisiin.


title: Vanhimmisto (Jehovan todistajat)

text: Jehovan todistajia kehotetaan jatkuvasti olemaan avoimia vanhimmille, ottaen nöyrämielisesti ohjeet ja opetukset vastaan. Vanhimmat päättävät kurinpitotoimenpiteistä, esimerkiksi seurakunnasta erottamisesta tai siitä, saako kurinpitotoimien kohteena oleva henkilö vastata ja pitää puheenvuoroja kokouksissa, ja onko seurakunnan jäsen syyllistynyt johonkin syntiin.


title: Vanhimmisto (Jehovan todistajat)

text: Mikäli joku seurakunnasta on syyllistynyt johonkin rikkomukseen, vanhimmat tarvittaessa kutsuvat koolle "oikeuskomitean", joka käsittelee asiaa, kuulustelee syyllistynyttä ja antaa päätökset. Vanhimpien tehtävistä on myös kerrottu Jehovan todistajien kirjoissa "Järjestetyt tekemään Jehovan Tahto" ja "Palvo Jumalaa".


title: Vanhimmisto (Jehovan todistajat)

text: Vanhimman tehtävän menettämiseen voivat johtaa useammat synnit, kuten aviorikos tai alkoholin liikakäyttö, tai myös silloin, mikäli perheenjäsen luopuu uskostaan ja lähtee Jehovan todistajista, mikäli voidaan osoittaa että vanhin ei ole kunnolla yrittänyt kasvattaa häntä Raamatun opetusten mukaan. Tämä perustuu myös 1. Timoteuksen kirjeen jakeeseen "Jos joku ei osaa johtaa omaa huonekuntaansa, kuinka hän voi pitää huolta Jumalan seurakunnasta?" (1 Tim. 3:5).


title: Vanhimmisto (Jehovan todistajat)

text: Lisäksi:


title: Lannevesi

text: Lannevesi on noin 600 asukkaan kylä Saarijärvellä 50 km Jyväskylästä pohjoiseen. Lanneveden naapurikyliä ovat Uurainen etelässä ja Tarvaala pohjoisessa. Kylä on saanut nimensä Lannevesi-järven mukaan. Toinen suuri vesistö Lannevedellä on Summasjärvi. Varsinaisen Lanneveden keskustan lähialueet ovat Laihankylä, Kyyränkylä, Palsankylä, Mäkikylä ja Hoikankylä.


title: Lannevesi

text: Lannevedelle perustettiin ensimmäinen kauppapuoti vuonna 1896. Osuuskauppa aloitti vuonna 1920. Enimmillään kylällä on ollut puolenkymmentä kauppaa. Viimeinen kyläkauppa, Kyläkauppa Mimmi suljettiin 2000-luvulla. Toisen maailmansodan jälkeen Lannevedellä oli useita erikoisliikkeitä, kuten urheilukauppa, ja kirjakauppa osuusliikkeen yhteydessä. Kylällä on toiminut myös postitoimisto, matkahuolto ja kahvila. Pankkitoiminta kylällä alkoi vuonna 1929.


title: Lannevesi

text: Lannevedellä toimii Lanneveden alakoulu (perustettu vuonna 1899) ja Lanneveden POP Pankki. Pankin yhteydessä toimii myös asiamiesposti. Kylällä toimii aktiivinen Lanneveden Sampo Nuorisoseura ry, joka on julkaissut vuonna 1998 kyläkirjan ”Tuttua seutua Lanneves”. Nuorisoseurantalo Sampola on ahkerassa käytössä juhla- ja harrastuskäytössä. Lannevedellä järjestetään joka juhannus Kiimasen savulenkki -urheilutapahtuma. Tapahtumaa on järjestetty vuodesta 1983 lähtien.


title: Lannevesi

text: Lannevedellä vaikuttaneita tai Lannevedeltä kotoisin olevia tunnettuja henkilöitä ovat esimerkiksi Kirsti Paakkanen (Marimekko), taiteilija Frans Toikkanen ja näyttelijä Tarmo Manni.


title: Lannevesi

text: Lannevesi valittiin vuonna 2014 Keski-Suomen Vuoden kyläksi.


title: Reginald Hill

text: Reginald Hill (3. huhtikuuta 1936 Hartlepool, County Durham – 12. tammikuuta 2012) oli brittiläinen rikoskirjailija, joka tunnetaan etenkin Yorkshireen sijoittuvasta kirjasarjasta, jonka päähenkilöinä ovat Andrew Dalziel ja Peter Pascoe. Kirjojen pohjalta on tehty televisiosarja "Yorkshiren etsivät" ("Dalziel and Pascoe"). Varhaisemmat suomennokset ovat ilmestyneet SaPo-sarjassa.


title: Tytsjerksteradiel

text: Tytsjerksteradiel () on kunta Friisinmaan provinssissa, Alankomaissa. Pinta-alaa kunnalla on 161,42 neliökilometriä, josta vettä on 11,75 km² ja asukkaita kunnassa on 32 201 (1.2.2008).


title: Tytsjerksteradiel

text: Kunnan nimi oli aiemmin Tytsjerk (nimi oli todennäköisesti peräisin sanasta Tziezerek). Tsjerk on friisiä ja tarkoittaa kirkkoa. Vuoteen 1989 kunnan virallinen nimi oli hollanninkielinen Tietjerksteradeel. Nykyinen nimi, Tytsjerksteradiel, on friisinkielinen nimi.


title: Tytsjerksteradiel

text: Suluissa olevat nimet ovat paikkojen hollanninkielisiä nimiä.


title: Lapin kesä (albumi)

text: Lapin kesä on Vesa-Matti Loirin yhteistyössä Base-Beat Studiot Oy:n kanssa tekemä kokoelma-albumi, joka sisältää hänen omia tulkintojaan suomalaisista klassikkokappaleista. Kokoelma ilmestyi vuonna 1992.


title: Sylvia Daoust

text: Sylvia Daoust CM, CQ (24. toukokuuta 1902 Montreal, Quebec, Kanada – 19. heinäkuuta 2004 Montreal, Quebec, Kanada) oli kanadalainen kuvanveistäjä. Hän opiskeli taidekoulussa Montréalissa ja lisäksi Euroopassa. Hän toimi kuvanveiston professorina.


title: Sylvia Daoust

text: Daoust opetti vuosikymmeniä taidekouluissa Montréalissa ja Québecissa. Hänelle myönnettiin Order of Canadan kunniamerkki. Hän oli Sculptors' Society of Canadan (SSC) jäsen.


title: Sylvia Daoust

text: Huomattava osa Daoustin teoksista on aihepiiriltään uskonnollisia. Vaikutteita on sekä klassistisesta taiteesta että modernismista.


title: Sylvia Daoust

text: Sylvia Daoust kuoli heinäkuussa 2004 täytettyään muutamaa kuukautta aikaisemmin 102 vuotta. Taiteilijan teoksiin kuuluvat muun muassa "Mary Queen of the World" sekä Édouard Montpetit'n patsas, joista molemmat sijaitsevat Montréalissa, viimeksi mainittu kaupungin yliopistolla.


title: Olympiakisojen taidekilpailut

text: Taidekilpailuja pidettiin olympiakisojen yhteydessä vuosina 1912–1948. Kilpailut olivat olympialiikkeen perustajan Pierre de Coubertinin ajatus. Mitaleita jaettiin urheilun innoittamille taideteoksille. Taiteenaloja olivat arkkitehtuuri, kirjallisuus, musiikki, maalaustaide sekä kuvanveisto.


title: Olympiakisojen taidekilpailut

text: Vuonna 1951 Kansainvälinen olympiakomitea (KOK) ilmoitti toivomuksenaan, että taidekilpailut järjestetään myös Helsingin olympiakisojen yhteydessä seuraavana vuonna. Kilpailujen järjestelytoimikunta vastasi, että aikaa taidekilpailujen järjestämiseen oli liian vähän, eikä Helsingissä kilpailtu enää taidelajeissa.


title: Olympiakisojen taidekilpailut

text: Taidekilpailuista luovuttiin lopullisesti vuonna 1954. Kokouksessaan Ateenassa KOK:n jäsenet äänestivät tuolloin sen puolesta, että vastaisuudessa taidekilpailut korvataan olympiakisojen yhteydessä järjestettävillä taidenäyttelyillä. Niin oli toimittu jo Helsingissä 1952.


title: Olympiakisojen taidekilpailut

text: Yksi eniten keskustelua herättäneistä kysymyksistä liittyi taiteilijoiden ammattilaisuuteen. Käytännössä jokainen jo vuoden 1948 kisoissa menestynyt taidekilpailujen osanottaja oli oman alansa ammattilainen, kun taas olympiakisoihin osallistuneilta urheilijoilta vaadittiin amatööriyttä. Vuodesta 1956 olympiakisojen taidekilpailujen tilalle tuli olympiakisojen kulttuuriohjelma.


title: Olympiakisojen taidekilpailut

text: Taidekilpailujen säännöt vaihtelivat, mutta niiden ydinosa oli sama. Kaikkien osallistuvien teosten piti olla kilpaurheilun innoittamia ja alkuperäisiä, mikä tarkoitti, että niitä ei saanut julkaista ennen kilpailua.


title: Olympiakisojen taidekilpailut

text: Kuten urheilulajeissa, myös taidekilpailuissa jaettiin kulta-, hopea- ja pronssimitaleja parhaiten sijoittuneille taiteilijoille, vaikka kaikkia mitaleita ei jaettu kaikissa kilpailuissa. Muutamissa tapauksissa ei jaettu yhtään mitalia. Mitalit olivat samanlaisia kuin olympiamitalitkin.


title: Olympiakisojen taidekilpailut

text: Yleensä taiteilijat saivat jättää useita teoksia, vaikka joskus määriteltiin enimmäismäärä. Oli siis mahdollista, että taiteilija saattoi voittaa useita mitaleita yhdestä kilpailusta.


title: Olympiakisojen taidekilpailut

text: Joillakin kerroilla ehdotettiin myös tanssin, elokuvan, valokuvauksen tai teatterin ottamista mukaan, mutta mitalikilpailuihin nämä taiteet eivät olympiakisoissa päässeet.


title: Olympiakisojen taidekilpailut

text: Arkkitehtuurikilpailu oli yhtenä kilpailusarjana vuoteen 1928 asti, kunnes sarjoja muodostettiin kaksi: rakennukset ja rakennuskompleksit (architectural designs) ja asemakaavat (town planning). Kilpailusarjojen ero oli joskus epäselvä.


title: Olympiakisojen taidekilpailut

text: Arkkitehtuurikilpailuissa sallittiin teosten julkistaminen ennen olympiakisoja. Niinpä hollantilaisen Jan Wilsin suunnittelema Amsterdamin olympiastadion sai kultamitalin vuonna 1928 ja rakennusta käytettiin olympiakisoissa jo samana vuonna.


title: Olympiakisojen taidekilpailut

text: Kirjallisuudessa kilpailtiin alkuvuosina vain yhdessä sarjassa. Amsterdamin kisoihin 1928 järjestäjät loivat kolme sarjaa: eeppinen, lyyrinen ja näytelmäkirjallisuus. Vuoden 1932 kisoista alalajit poistettiin, mutta Lontoossa 1948 kilpailtiin jälleen lyriikan ja epiikan sarjoissa.


title: Olympiakisojen taidekilpailut

text: Osallistuvien teosten pituus sai olla korkeintaan 20 000 sanaa, ja osallistua sai millä kielellä tahansa, kunhan liitti mukaan englannin- ja/tai ranskankielisen käännöksen tai tiivistelmän tekstistä.


title: Olympiakisojen taidekilpailut

text: Myös musiikissa oli aluksi vain yksi kilpailu, kunnes vuonna 1936 orkesterimusiikki, instrumentaalimusiikki sekä soolo- ja kuoromusiikki saivat omat kategoriansa. Vuonna 1948 sääntöjä muutettiin hieman.


title: Olympiakisojen taidekilpailut

text: Musiikkikilpailujen juryillä oli usein vaikeuksia musiikin arvioinnissa, koska osallistuvat teokset esitettiin paperilla. Luultavasti tämän vuoksi joskus päätettiin jakaa vain muutamia palkintoja. Vain kerran, vuonna 1936, voittaneet musiikkiteokset soitettiin yleisön edessä. Tunnetuin olympiakisojen musiikkikilpailuihin osallistuja oli säveltäjä Josef Suk, joka sai hopeamitalin vuonna 1932.


title: Olympiakisojen taidekilpailut

text: Maalaustaiteessa oli vain yksi laji vuoteen 1928 asti, jolloin se jaettiin kolmeen lohkoon: piirustuksiin, taidegrafiikkaan ja maalaustaiteeseen. Myöhemmin kilpailukategoriat kuitenkin vaihtelivat. Vuonna 1932 ne olivat maalaukset, painovedokset ja vesivärit/piirustukset. Neljä vuotta myöhemmin painovedoskategoria oli poistunut ja tilalle olivat tulleet taidegrafiikka ja kaupallinen graafinen suunnittelu. Viimeisissä taidekilpailuissa olivat mukana taideteollisuus ja käsityö, kaiverrukset/etsaukset ja öljy/vesivärimaalaukset.


title: Olympiakisojen taidekilpailut

text: Kuvanveistoluokassa oli vain yksi kilpailukategoria vuoteen 1928 asti, jolloin veistosten lisäksi reliefit ja mitalit saivat oman kilpailulajinsa. Myöhemmin reliefit ja mitalit jaettiin vielä omiksi lajeikseen. Vuonna 1936 XI olympiadin kisoissa Berliinissä kuvanveiston hopeamitalin voitti natsien suosikkiveistäjä Arno Breker.


title: Olympiakisojen taidekilpailut

text: Paroni de Coubertin osallistui vuoden 1912 olympialaisten taidekilpailuun runollaan "Oodi urheilulle", joka voitti kultamitalin. De Coubertin käytti kuitenkin salanimeä, ja teoksen kirjoittajiksi mainittiin saksalaiset Georges Hohrod ja Martin Eschbach.


title: Olympiakisojen taidekilpailut

text: Vaikka useat taidekilpailujen mitalistit ovat saavuttaneet ainakin kansallista kuuluisuutta, vain harvoja heistä voi pitää kansainvälisesti tunnettuina. Esimerkiksi vuonna 1924 juryn jäsenet Selma Lagerlöf ja Igor Stravinsky olivat kuuluisampia kuin osallistujat.


title: Olympiakisojen taidekilpailut

text: Luxemburgilainen taidemaalari Jean Jacoby on voitettujen mitalien määrän suhteen kaikkein menestynein taidekilpailujen taiteilijoista. Hän voitti kultamitalit maalauksestaan vuonna 1924 ja piirustuksestaan 1928.


title: Olympiakisojen taidekilpailut

text: Sveitsiläinen taiteilija Alex Diggelmann voitti kolme mitalia, kultamitalin vuonna 1936 ja hopeaa ja pronssia taideteollisuuskilpailussa vuonna 1948. Diggelmannin urheiluaiheiset julisteet olivat kuuluisia.


title: Olympiakisojen taidekilpailut

text: Tanskalainen kirjailija Josef Petersen voitti hopeamitalin kolme kertaa, vuosina 1924, 1932 ja 1948.


title: Olympiakisojen taidekilpailut

text: Kaksi henkilöä voitti mitaleja olympiakisoista sekä urheilusta että taidekilpailuista. Britanniassa asunut amerikkalainen Walter Winans voitti kultamitalin sekä ammunnassa että kuvanveistossa vuosina 1908 ja 1912. Unkarilainen Alfréd Hajós voitti uimarina kaksi kultamitalia Ateenassa vuonna 1896 sekä kaksikymmentäkahdeksan vuotta myöhemmin hopeamitalin arkkitehtuurissa stadionin suunnittelusta yhdessä Dezső Lauberin kanssa.


title: Olympiakisojen taidekilpailut

text: Suomi sai olympiakisojen taidelajeissa yhteensä viisi mitalia: Kansainväliselle olympiakomitealle (KOK) esitettiin vuonna 1949 raportti, jonka johtopäätös oli, että käytännöllisesti katsoen kaikki kilpailijat taidekilpailuissa olivat ammattilaisia. Sen takia kilpailut pitäisi kieltää ja korvata näyttelyllä ilman palkintoja ja mitaleita.


title: Olympiakisojen taidekilpailut

text: Tämä aiheutti kovasti keskustelua KOK:ssa. Vuoden 1951 kokouksessa komitea päätti ottaa kilpailut käyttöön uudelleen XV olympiadin kisoissa Helsingissä (1952). Suomalaiset järjestäjät valittivat, että aikaa on liian vähän, ja niin sekä taidekilpailut että taidenäyttely jäivät järjestämättä.


title: Olympiakisojen taidekilpailut

text: Aiheesta keskusteltiin olympialiikkeessä ja KOK:n jäsenet äänestivät Ateenassa vuonna 1954 sen puolesta, että taidekilpailut korvataan tulevaisuuden olympiakisoissa näyttelyllä. Kilpailujen uudelleen järjestämisestä on tehty useita aloitteita ilman menestystä. Kuitenkin olympiakisojen yhteyteen liittyy erilaisia taidenäyttelyitä.


title: Olympiakisojen taidekilpailut

text: Olympiaperuskirja velvoittaa olympiakisojen järjestäjiä edistämään olympia-aatetta muun muassa rohkaisemalla luomaan olympialiikkeeseen liittyviä kulttuuriohjelmia sekä yhdistämään urheilun kulttuuriin ja kasvatukseen.


title: Olympiakisojen taidekilpailut

text: Pekingin olympialaisten yhteydessä järjestettiin suuri taidetapahtuma Olympic Fine Arts 2008. Siihen järjestävät kutsuivat kolmisensataa taiteilija eri puolilta maapalloa. Järjestäjien tarkoituksena oli alun perin jakaa taiteen eri sarjoissa kulta-, hopea- ja pronssimitalit, mutta taiteen asettaminen paremmuusjärjestykseen osoittautui ylivoimaiseksi ja niinpä kaikki osanottajat saivat kultamitalin. Suomesta Pekingiin oli kutsuttu helsinkiläinen taidemaalari Bambu Hellstedt ja Pälkäneellä asuva multimediataiteilija Paul Tiililä.


title: Olympiakisojen taidekilpailut

text: Syyskuussa 2008 julkaistiin Lontoon olympialaisiin 2012 kuuluva taideohjelma. Urheilua ja taidetta yhdisti Sebastian Coe, joka osallistui juoksijoiden joukkueeseen Martin Creedin teoksessa "Work No 850", Tate Britain taidegalleriassa, Lontoossa. Teos koostui juoksijoiden pyrähdyksistä joka 30. sekunti heinäkuusta 2008 alkaen taidemuseon uusklassisten Duveen-gallerioiden läpi. Creed kommentoi Coen osallistumista: "Juokseminen on kaunis asia, – – se on esimerkki elävyydestä."


title: Olympiakisojen taidekilpailut

text: Nelivuotinen Kulttuurin olympialaisten (Cultural Olympiad) ohjelma sisälsi muun muassa yleisölle mahdollisuuden tutustua Lontoon teatterielämän kulissien takaiseen toimintaan, 12 uutta taiteilijoiden komissiota eri puolilla maata, Shakespeare festivaalin, digitaalisen elokuvan kilpailun nuorille sekä vammaisten taiteen, kulttuurin ja urheilun juhlan. Kulttuurin olympialaiset olivat esillä Lontoon olympiakisojen avajaisissa ja päättäjäisissä.


title: Olympiakisojen taidekilpailut

text: Suomesta Lontoon olympialaisten taidetapahtumaan osallistuivat helsinkiläiset kuvataiteilijat Tero Annanolli ja Inkeri Makkonen, joiden teokset valittiin Lontoon Barbican Centerissä elokuussa 2012 järjestettyyn kansainväliseen Olympic Fine Arts -näyttelyyn. Näyttelyssä oli teoksia eri puolilta maailmaa 500 taiteilijalta. Näyttelylajit olivat kiinalainen maalaus, öljyvärimaalaus sekä sekatekniikka. Näyttelyn järjestäjänä toimi Vuoden 2012 olympialaisten järjestelykomitea, jossa oli edustajia muun muassa YK:sta, Kiinan kansantasavallan Kulttuuriministeriöstä, sekä Lontoon Olympiakomiteasta. Näyttelyn eurooppalaisena koordinaattorina toimi italialainen Lucile Brun Digiovanni. Jokainen kuraattorin valitsema taiteilija sai kultamitalin.


title: Toimintasuunnitelma

text: Toimintasuunnitelma on yhdistyksen tai säätiön toiminnan suunnitteluun liittyvä asiakirja, jossa suunnitellaan toimintaa yleensä vuodeksi kerrallaan. Yleisin toimintasuunnitelma on juuri yhdistyksissä ja säätiöissä, mutta joskus sellainen saatetaan laatia myös yrityksissä, joskin niissä puhutaan yleisemmin liiketoimintasuunnitelmasta.


title: Toimintasuunnitelma

text: Suomessa toimintasuunnitelman sisällöstä tai muodosta ei ole laissa määräyksiä, vaan niitä määrittävät lähinnä vakiintuneet käytännöt sekä yhdistyksen tai säätiön omat säännöt, määräykset ja käytännöt. Yleisimmin toimintasuunnitelma laaditaan kuitenkin vuodeksi kerrallaan, ja siinä määrätään toiminnan sisällön keskeiset asiat ja tavoitteet. Yleensä toimintasuunnitelman kanssa samanaikaisesti laaditaan talousarvio, joka on suunnitelma yhdistyksen tai säätiön taloudesta. Usein toimintasuunnitelma ja toimintakertomus laaditaan samalla kaavalla, jolloin toteutuneen toiminnan vertaaminen suunniteltuun on helpompaa.


title: Géza Képes

text: Géza Képes (1. helmikuuta 1909 Mátészalka, Unkari – 19. elokuuta 1989 Budapest, Unkari) oli unkarilainen runoilija ja kääntäjä. Hän käänsi suomalaista kirjallisuutta unkariksi, muun muassa kansanrunoutta ja Eino Leinon tuotantoa.


title: Géza Képes

text: Képesin runoutta on julkaistu suomeksi kokoelmissa "Unkarin lyyra" (1970) ja "Kaivojen maa" (1970).


title: Brody Dalle

text: Brody Dalle (oik. Bree Joanna Alice Robinson, s. 1. tammikuuta 1979 Geelong, Australia) on punkbändi The Distillersin laulaja-kitaristi. Brody on naimisissa Josh Hommen kanssa. Hänen ex-kumppaninsa oli Rancidin keulahahmo Tim Armstrong, jonka kanssa hän avioitui 16-vuotiaana. Tuolloin hän valehteli olevansa 19-vuotias. Hän vaihtoi sukunimensä näyttelijä Beatrice Dallen mukaan, joka näyttelee hänen lempielokuvassaan Betty Blue.


title: Reunuskilpikonna

text: Reunuskilpikonna ("Testudo marginata") on suurin luonnonvaraisena Euroopassa elävä maakilpikonna. Sitä pidetään myös lemmikkinä. Reunuskilpikonnan maahantuontiin tarvitaan CITES-todistus.


title: Reunuskilpikonna

text:
Reunuskilpikonna voi kasvaa 35 cm pitkäksi ja painaa viisi kiloa. Kilven ulkoreuna on sahalaitainen.
Aikuisen yksilön selkäpanssarin pohjaväri on lähes musta, ja siinä on keltaisia kuvioita.


title: Reunuskilpikonna

text: Reunuskilpikonnia elää villeinä Kreikassa ja Balkanilla. Sitä on istutettu luontoon Italiassa ja Sardiniassa. Se pärjää vuoristoisemmilla seuduilla kuin kreikankilpikonna.


title: Reunuskilpikonna

text: Reunuskilpikonna on kasvinsyöjä. Lemmikkikonnan ruokinnassa pitää varoa liian sokeripitoisia ruokia.


title: Luettelo Teräsbetonin kappaleista

text: Tämä on luettelo metallimusiikkiyhtye Teräsbetonin kappaleista. Siinä on yhteensä 41 kappaletta. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.


title: Ultra Mobile Broadband

text: UMB () on tuotenimi 3GPP2-projektille, jossa oli tarkoitus kehittää CDMA2000 matkapuhelinstandardi vastaamaan seuraavan sukupolven vaatimuksia. Järjestelmän oli tarkoitus käyttää OFDMA-teknologiaa, sekä kehittyneitä antennitekniikoita saavuttaakseen jopa 280 Mb/s -datasiirtonopeuden. UMB projektin tarkoitus oli tehostaa huomattavasti matkapuhelinjärjestelmän kapasiteettia parantamalla esimerkiksi radiotaajuutta. Projektin tarkoitus oli pienemmillä kuluilla parantaa nykyisiä palveluita, sekä saada lisää sisältöä matkapuhelinverkkoihin. Teknologia olisi tarjonnut tarjoaa käyttäjille IP-pohjaiset palvelut täysin mobiilissa ympäristössä. UMB-standardisointia odotettiin valmiiksi vuoden 2007 puolivälissä, ja tekniikan odotettiin saavan lopullisen kaupallisen muotonsa vuoden 2009 puolivälissä.


title: Ultra Mobile Broadband

text: Toimiakseen kaikkialla UMB:n oli tarkoitus tukea jo olemassa olevia tekniikoita kuten esimerkiksi CDMA2000.


title: Ultra Mobile Broadband

text: Nimi Ultra Mobile Broadband sisältää teknologian avainominaisuudet :


title: Ultra Mobile Broadband

text: Ultra: Ultra on erittäin nopea IP-pohjainen teknologiaa, jolla voidaan hyödyntää VOIP-puheluita, erilaista multimediaa sekä tarjota kuluttajille lisää uusia palveluita.


title: Ultra Mobile Broadband

text: Mobile: Mobile on alusta, joka tukee useampia langattomia palveluita täysin liikkuvassa ympäristössä ja näin erottuu tekniikoista kuten Wi-Fi, WIMAX, UWB jne.


title: Ultra Mobile Broadband

text: Broadband: Erittäin korkeat siirtonopeudet, joissa puhutaan satojen megabittien nopeuksista sekunnissa. Beyond 3G, 4G.


title: Jukka Suvisaari

text: Jukka Kullervo Suvisaari (21. heinäkuuta 1941 Kauniainen – 30. heinäkuuta 2015 Espoo) oli suomalainen heraldikko. Hän on eniten Suomen Heraldisen Seuran vaakunarekisteriin rekisteröityjä vaakunoita suunnitellut nykyheraldikko.


title: Jukka Suvisaari

text: Suvisaari on yksi Heraldiikan Oppaan (1997) kirjoittajista ja kirjoittanut 1991 Heraldisen tunnuksen suunnittelijan 10 käskyä ja lukuisia heraldisia artikkeleita eri alojen lehtiin. Hän on toiminut Suomen Heraldisen Seuran varapuheenjohtajana ja sihteerinä 1980- ja 1990-luvuilla. Vaakunoiden lisäksi hän on suunnitellut myös muita tunnuksia, kuten lippuja ja viirejä.


title: Ellen Burstyn

text: Ellen Burstyn (oik. Edna Rae Gillooly s. 7. joulukuuta 1932 Detroit, Michigan Yhdysvallat) on yhdysvaltalainen Oscar-palkittu näyttelijä.


title: Ellen Burstyn

text: Burstyn teki Broadway-debyyttinsä vuonna 1957, ja vuonna 1975 hänet palkittiin Tony Awardilla parhaasta naispääosasta "Same Time, Next Year". Vuonna 1990 Ellen Burstyn voitti Sarah Siddons Awardin työstään Chicago Theatressa. Vuoteen 1970 asti hän näytteli lähes kaikki roolinsa nimellä Ellen McRae, jonka jälkeen hän otti kolmannen aviomiehensä sukunimen, Burstyn.


title: Ellen Burstyn

text: Burstyn oli ensimmäistä kertaa Oscar-ehdokkaana vuonna 1971 elokuvasta "Viimeinen elokuva". Hän voitti vuoden 1974 parhaan naispääosan Oscarin elokuvasta "Alice ei asu enää täällä". Hänen muita tunnettuja elokuvia ovat muun muassa "Manaaja" (1973), "Unelmien sielunmessu" (2000) ja "Jumalaiset JaJasiskot" (2002).


title: Ellen Burstyn

text: Teatterin ja elokuvien lisäksi Ellen on tehnyt mittavan uran televisiossa. Hän näytteli yhtä keskeistä osaa Suomessakin nähdyssä draamasarjassa Elämän pyörteissä. Sen lisäksi hän on ollut useampaan otteeseen ehdolla Emmy-palkinnon saajaksi rooleistaan minisarjoissa.


title: Ellen Burstyn

text: Ellen Burstyn on ollut kolme kertaa naimisissa, mutta kaikki avioliitot ovat päättyneet eroon. Viimeisestä avioliitostaan Neil Burstynin (avioliitossa vuodet 1960–1971) kanssa hänellä on yksi lapsi.


title: FINA

text: Fédération Internationale de Natation (FINA) – kansainvälinen uimaliitto – on Kansainvälisen olympiakomitean uintiurheilun lajiliitto. Uimaliiton päätoimipaikka sijaitsee Lausannessa, Sveitsissä.


title: FINA

text: FINA järjestää mestaruuskilpailuja viidessä eri uintiurheilulajissa: uinti, uimahypyt, taitouinti, vesipallo ja avovesiuinti.


title: FINA

text: Tämän hetkisenä FINA:n puheenjohtajana toimii vuonna 2009 virkaan valittu Julio Maglione.


title: FINA

text: FINA perustettiin 19. heinäkuuta 1908 Lontoossa Manchester Hotelissa 1908 kesäolympialaisten lopussa. Liittoa oli perustamassa Belgian uimaliitto, Britannian uimaliitto, Tanskan uimaliitto, Suomen Uimaliitto, Ranskan uimaliitto, Saksan uimaliitto, Unkarin uimaliitto sekä Ruotsin uimaliitto.


title: FINA

text: FINA järjestää joka toinen vuosi Uinnin pitkän radan MM-kilpailut. Poikkeus tehtiin 2000, jolloin MM-kilpailujen väliin tuli 4 vuotta kesäolympialaisten takia. Kilpailuissa kilpaillaan kaikissa viidessä uintiurheilulajissa.


title: FINA

text: Uinnin lyhyen radan maailmanmestaruuskilpailut järjestetään joka toinen vuosi, ja ne uidaan aina lyhyellä (25m) radalla.


title: FINA

text: Muut FINAN järjestämät mestaruuskilpailut:


title: FINA

text: Muut FINAN järjestämät ei-mestaruuskilpailut:


title: Kalmarin lentoasema

text: Kalmarin lentoasema sijaitsee Kaakkois-Ruotsissa, noin 5 kilometriä Kalmarin keskustasta länteen. Lentoasemaa ylläpitää Kalmarin kunta. Vuonna 2006 Kalmarin lentoaseman kautta kulki yhteensä 156 967 matkustajaa.


title: Harakkalaivue

text: Harakkalaivue on Jorma Ranivaaran nuortenkirja, joka julkaistiin WSOY:n Nuorten toivekirjasto -sarjassa vuonna 1968. Se kertoo 1950-luvun jälkipuolella Utin lentotukikohdassa asuvien kahden pojan seikkailuista.


title: Harakkalaivue

text: Allu ja Pena menivät yhdessä katsomaan Valmet Vihuria, jota huolsi lentomekaanikko, kersantti Mäkinen. Pojat tutustuvat Mäkiseen, joka toimii poliittisesta arveluttavuudestaan huolimatta heille aikuisena, joka tutustuttaa heidät Vihurin ja Pembrokenkin ohjaamoon.


title: Harakkalaivue

text: Inkeroisten ilmailukerhon PIK 5 -purjelentokoneen vinttaus kuorma-autolla viihdytti poikia illalla. Yksi purjelentokoneista teki pakkolaskun Putkinotkoksi kutsuttuun metsään - ohjaaja pelastui, mutta kone meni säpäleiksi. Purjelentokerhon Ykä voi poikia autossaan kentällä. Hän oli väylä ilmailuharrastukseen, mutta vielä kaukainen, koska purjelentäjän 16 vuoden minimi-ikä oli pojilla vielä vuosien päässä.


title: Harakkalaivue

text: Lennoston komentajan koira Susi piti sinipukuisten kimppuun hyökkäämisestä, mutta lasten kanssa tuli toimeen. Myöhemmin, kun DC-3 pudottaa alueelle harjoitukseen liittyen koiria laskuvarjolla Susi tappaa yhden niistä ja haavoittuu itsekin. Pojat hautaavat vieraan koiran ja hoivaavat Susi-koiraa. Se oli kuitenkin "omia".


title: Harakkalaivue

text: Pojat osoittavat fyysisen kuntonsa, mutta vuonna 1968 kirjoitetussa kirjassa ei enää vanhempien antamassa työssä tai ansiotyössä vaan pikemminkin tekemällä vahinkoa. He kaatavat kuusia maanviljelijän metsästä yrittäen raivata Uttiin kunnon urheilukentän. Toinen pakenee maanviljelijää ja toinen valehtelee nimensä peläten sen jälkeen, milloin maanviljelijä sattuu oikean oven taakse etsiessään tihutyön tekijää.


title: Harakkalaivue

text: Sotaharjoituksen alkaessa Pena pääsee Viiman kyytiin, kokee jopa kaksi vaakakierrettä. Siltikään kukaan tuttu ei ole katsomassa nousua eikä laskua. Pian järveltä nousee sotilaita syöksyveneellä ja he kohtaavat panssarivaunun.


title: Harakkalaivue

text: Lopussa Harakkatunnuksella varustelulla Vihurilla lentänyt Yrjönen syöksyy metsään. Pojat menevät katsomaan ensimmäistä moottorikoneen maahansyöksyään. Se ei ollutkaan niin hauskaa - Yrjönen kuoli onnettomuudessa. Kommunisti Mäkinen otti huoltoon laskeutuneen Vihurin.


title: Miinalautta Pyhäranta

text: Miinalautta Pyhäranta (kylkinumero 875) on Suomen merivoimien Pansio-luokan miinalautta. Aluksella on suuri miina- ja kuljetuskapasiteetti, ja se on varustettu koneellisilla miinojen lastaus- ja laskulaitteilla. Alus kykenee lähes samoihin tehtäviin kuin merivoimien miinalaivatkin.


title: Miinalautta Pyhäranta

text: Miinalautta Pyhäranta on Pyhärannan kunnan kummialus.


title: Miinalautta Pyhäranta

text: Alus tilattiin toukokuussa 1990 Olkiluodon telakalta, ja se otettiin palvelukseen 26. huhtikuuta 1992.


title: Miinalautta Pyhäranta

text: Alus palvelee Suomenlahden meripuolustusalueen 5. Miinalaivueessa, ja sen kotitukikohta on Upinniemi.


title: Miinalautta Pyhäranta

text: Muut Pansio-luokan miinalautat ovat Pansio ja Porkkala.


title: Lehtopähkämö

text: Lehtopähkämö ("Stachys sylvatica") on ruohovartinen lehtometsien kasvi.


title: Lehtopähkämö

text: Lehtopähkämö kasvaa 30–120 senttimetriä korkeaksi. Sen lehdet ovat karvaiset ja muistuttavat nokkosen lehtiä. Huulimaiset kukat ovat purppuranpunaiset, ja niissä on valkoisia kuvioita. Lehtopähkämö kukkii heinä-elokuussa. Kasvi haisee epämiellyttävältä. Lehtopähkämö voi risteytyä lähisukuisen peltopähkämön ("Stachys palustris") kanssa.


title: Lehtopähkämö

text: Lehtopähkämöä tavataan Keski-Euroopassa sekä Pohjoismaiden lauhkeimmilla alueilla.


title: Lehtopähkämö

text: Lehtopähkämöä on käytetty rohtona sukulaisensa rohtopähkämön tapaan. Sen haisevat lehdet toimivat hyttyskarkotteena.


title: Jerobeam (täsmennyssivu)

text: Etunimi Jerobeam voi viitata seuraaviin henkilöihin:


title: Keulapotkuri

text: Keulapotkuri on joihinkin aluksiin asennettu potkurityyppi. On olemassa jäänmurtajien työntövoiman tuottamiseen tarkoitettuja perinteisiä keulapotkureita sekä ohjausta helpottavia sivukeulapotkureita.


title: Keulapotkuri

text: Alun perin keulapotkuri kehitettiin Yhdysvalloissa käytettäväksi jääoloiltaan vaikeissa satamissa ja salmissa; keksintö syntyi kun huomattiin että vaikeimmissa oloissa jäissä jotkut alukset kulkivat paremmin perä edellä.


title: Keulapotkuri

text: Tiettävästi ensimmäinen keulapotkurillinen alus oli Michiganjärvelle rakennettu junalautta St. Ignace. Suomesta lähetettiin insinööri Bonsdorff tutustumaan tähän alukseen. Hänen lausuntonsa oli kuitenkin varauksellinen, koska kyseinen alus ei ollut varsinainen jäänmurtaja.


title: Keulapotkuri

text: Vuonna 1895 Luotsihallituksen pääjohtaja kenraali Sjöman passitti samaan paikkaan uudelle opintomatkalle toisen insinöörin, Konstantin Janssonin; tämä seurasi St. Ignacen vakaata toimintaa jäälakeuksien ja ahtojäiden keskellä. Nyt lausunto oli jo huomattavasti myönteisempi.


title: Keulapotkuri

text: Ja saman vuoden lopuilla kenraali Sjöman passitti paikalle merikapteeni Leonard Melánin, josta sittemmin tuli Suomen arvostetuin jäänmurtajakapteeni; nyt tutkimus olikin perusteellisin mahdollinen, sisältäen myös St. Ignacen ja sen sisarlaivan Ste. Marien henkilökuntien haastattelut; lisäksi Melán oli mukana kun St Ignace leikkasi Ste. Marien irti yli viisimetrisestä ahtojäävallista ja katseli jäältä kuinka Ste. Marie eteni vaivatta lähes 40-senttisessä paksun lumikerroksen peittämässä jäässä. Aluksen ketteryys raskaassa junavaunulastissakin oli aivan oma lukunsa.


title: Keulapotkuri

text: Vielä kapteeni Melán kävi haastattelemassa laivanrakennusinsinöörejä Detroitissa, painoi oppimansa visusti mieleensä ja palasi helmikuussa 1896 Suomeen keulapotkurin vannoutuneena kannattajana. Joskin valinta kahden murtajatyypin välillä jäi senaatin tehtäväksi, Melánin raportti oli riittävän vakuuttava; uusi murtaja tulisi olemaan amerikkalaista tyyppiä.


title: Keulapotkuri

text: Tähän uudisalukseen eli jäänmurtaja "Sampoon" (1898) asennettiin jo rakennettaessa keulapotkuri. Se oli keskelle keulavannasta asennettu; keksintö osoittautui nopeasti erinomaiseksi ja seuraaviin jäänmurtajiin sellainen kuuluikin vakiona.


title: Keulapotkuri

text: Vuonna 1950 valmistui viimeinen yhdellä keulapotkurilla varustettu alus, kelirikkoalus "Aranda".


title: Keulapotkuri

text: Kun uuden sukupolven jäänmurtaja Voima valmistui vuonna 1954, siinä olikin jo kaksi keulapotkuria; menetelmä olikin menestys ja se korvasi vanhan rakenteen suoraan.


title: Keulapotkuri

text: Vuonna 1976 valmistui viimeinen kahdella keulapotkurilla varustettu jäänmurtaja, Sisu.


title: Keulapotkuri

text: Jäänmurtajissa keulapotkureita on korvattu Otsosta alkaen ilmahuuhtelulla; kokeita tehtiin myös ns. tärinäherättimellä, joka on yksinkertaisesti laivan keulakannelle sijoitettu noin viiden tonnin painoinen pyörivä epäkesko. Tähän menetelmään liitettiin hiukan myöhemmin ns. irtokeula, eli jäänmurtajaksi muutettu hinaaja varustettiin erillisellä muutaman metrin leveämmällä keulakappaleella, jossa oli tärinäherätin ja ilmakuplahuuhtelu; menetelmää kokeilivat ensin saksalaiset yhdessä koealuksessa, jokihinaajasta muunnetussa M/S Max Waldeckissa, jonka ensimmäinen koematka Suomen vesille huhtikuussa 1981 päättyi pahoja vaurioita tuottaneeseen sähkötulipaloon Vaasan edustalla; toinen yritys hiukan alle vuotta myöhemmin olikin osittainen menestys; perusteellisesti korjattu alus saapui Vaasaan 19. maaliskuuta 1982. Aluksen koeajot ehjässä jääkentässä onnistuivat hyvin, mutta ahtojäissä aluksen perusteho ei riittänyt.


title: Keulapotkuri

text: Sittemmin Suomessa rakennettiin erillinen vastaava keulakappale hinaaja "Protectorin" työnnettäväksi. Menetelmä tuottaa hyvin leveän ja puhtaan rännin, ja sitä käytetään pääasiassa Saimaalla.


title: Keulapotkuri

text: Sivukeulapotkuri eli keulatunnelipotkuri on laivan keulaan poikittaiseen tunneliin sijoitettu tavallisesti sähkökäyttöinen potkuri, jolla laivan keulaosaa voidaan ohjailla sivusuunnassa. Julkisen vallan omistamista aluksista sellainen on mm. kaapelilaiva Putsaaressa.


title: Keulapotkuri

text:
Menetelmä on erittäin käytännöllinen, joten sitä asennetaan paitsi sota- ja kauppalaivoihin myös huviveneisiin; ero on lähinnä mitoituksessa. Suuremmissa laivoissa näitä potkureita voi olla useitakin.
Turvallisuussyistä niillä varustetuissa aluksissa on potkuritunnelien kohdalla vesirajan yläpuolella varoitusmerkkinä ympyrään sijoitettu vinoristi.


title: Hendrick de Keyser

text: Hendrick de Keyser (1565–1621) oli hollantilainen arkkitehti ja kuvanveistäjä. Hän suunnitteli Amsterdamiin Zuiderkerkin, Norderkerkin ja Westerkerkin sekä Delftin kaupungintalon.


title: Hendrick de Keyser

text:
Hänen pojistaan Pieter de Keyserista (arkkitehti ja kuvanveistäjä, 1595–1676), Willem de Keyserista (1603– noin 1674) ja Thomas de Keyserista (taidemaalari) tuli taiteilijoita.
Keyser oli huonekalupuuseppämestari Cornelis Dirxzoon de Keyserin poika. Hänen opettajiaan olivat kuvanveistäjä Cornelis Bloemaert ja taidemaalari Abraham Bloemaert. Myös Keyser teki maalauksia.


title: Hendrick de Keyser

text: Keyser oli hollantilaisen täysrenessanssin merkittävin taiteilija. Hänen ansiostaan Hollannin renessanssiarkkitehtuuri sai sille ominaisen leiman.


title: Hendrick de Keyser

text: Hänen merkittävimpiä töitään on kirkkojen ohella Haarlemmerpoort Amsterdamissa, Amsterdamin Pörssi, Itä-Intian kauppakomppanian talo Amsterdamissa. Hänen merkittävimpiä veistoksiaan on Vilhelm I Oranialaisen hautamuistomerkki Delftin Nieuwe kerkissä (Ursulakirkko).


title: Abiam

text: Abiam oli Juudan kuninkaana isänsä Rehabeamin jälkeen, todennäköisesti vuodet 913–910 eaa. Raamattu kertoo hänen tulleen kuninkaaksi 18-vuotiaana ja hallinneensa kolme vuotta. Lisäksi Raamattu kertoo: "Abiam syyllistyi kaikkiin niihin synteihin, joita hänen isänsä oli tehnyt...niin kauan kuin Abiam eli, Rehabeamin suku oli sodassa Jerobeamia vastaan...sitten hän meni lepoon isiensä tykö...hänen jälkeensä tuli kuninkaaksi hänen poikansa Asa." Tästä voidaan päätellä, että Abiam soti koko hallituskautensa Jerobeamia vastaan. Historiallisia faktoja hänestä ei tiettävästi ole.


title: Brett Emerton

text: Brett Michael Emerton (s. 22. helmikuuta 1979) on australialainen jalkapalloilija, joka on pelannut muun muassa Australian jalkapallomaajoukkueessa ja Blackburn Roversissa, Englannissa. Hän pelasi Australian riveissä vuoden 2006 jalkapallon MM-kisoissa kaikissa alkulohko-otteluissa mutta joutui ulosajetuksi Kroatia-ottelussa eikä päässyt neljännesvälieräotteluun. Kaikkiaan hän pelasi urallaan 96 maaottelua ja teki niissä 20 maalia.


title: Asa (kuningas)

text:
Asa oli Juudan kuningas. Hän tuli kuninkaaksi isänsä Abiamin jälkeen ja hallitsi Raamatun mukaan neljäkymmentä vuotta eli todennäköisesti vuodet 910–870 eaa. Raamattu kertoo hänestä: "Asa teki sitä, mikä on oikein Herran silmissä...hän puhdisti maan haureutta aiheuttavista pyhäkköpalvelijoista...jopa riisti äidiltä Maakalta kuningataräidin aseman...Asa ja Israelin kuningas Baesa sotivat keskenään niin kauan kuin elivät...Hänen jälkeensä tuli kuninkaaksi hänen poikansa Josafat."
Lisäksi Raamattu paljastaa Asan solmineen liiton Syyrian kuninkaan Ben-Hadadin kanssa, kun Baesa oli hyökännyt Juudaan. Tämän jälkeen Syyria hyökkäsi Israeliin ja Juuda vapautui Baesasta.


title: Peräaukon syöpä

text: Peräaukon syöpä on harvinainen syöpätauti, jossa pahanlaatuinen kasvain kehittyy peräaukon alueelle. Sairaus on hieman yleisempi naisilla kuin miehillä.


title: Peräaukon syöpä

text: Havaittuja peräaukon syövän riskitekijöitä ovat papilloomavirus, jatkuvat anaaliyhdynnät, tupakointi sekä jo olemassa olevat pitkäaikaiset terveysongelmat peräaukon alueella. Tupakoitsijoilla sairastumisriski on peräti nelinkertainen muuhun väestöön verrattuna.


title: Peräaukon syöpä

text: Peräaukon syöpää pyritään yleensä hoitamaan leikkauksilla, sädehoidolla ja kemoterapialla.


title: Peräaukon syöpä

text: Kaikkiaan miehistä noin 61 prosentin ja naisista 73 prosentin arvioidaan selviytyvän peräaukon syövästä. Oireita saattavat olla verenvuoto ja kipu.


title: Nadab

text: Nabad oli yksi Israelin kuninkaista. Hän tuli hallitsijaksi isänsä Jerobeamin jälkeen halliten kaksi vuotta, eli todennäköisesti vuodet 910–908 eaa. Raamattu kertoo: "Nabad teki sitä, mikä on väärää Herran silmissä...Baesa, Ahian poika, joka oli Isaskarin heimoa, teki salaliiton Nabadia vastaan. Baesa löi hänet kuoliaaksi hänen ja koko Israelin sotaväen piirittäessä Gibbetonin kaupunkia, joka oli filistealaisten hallussa." Nabadista ei siis paljoa kerrota. Nabadia kuninkaana seurasi Baesa.


title: F.E.A.R.

text: F.E.A.R. on Monolith Productionsin ja Day 1 Studiosin kehittämä sekä Vivendin julkaisema ensimmäisen persoonan ammuntapeli, joka on "F.E.A.R."-pelisarjan ensimmäinen osa. Peli julkaistiin vuonna 2005 Microsoft Windowsille, seuraavana vuonna Xbox 360:lle ja vuonna 2007 PlayStation 3:lle.


title: F.E.A.R.

text: Pelille on julkaistu kaksi TimeGate Studiosin kehittämää lisäosaa: "F.E.A.R. Extraction Point" ja "F.E.A.R. Perseus Mandate". Pelin jatko-osa "" julkaistiin helmikuussa 2009.


title: F.E.A.R.

text: "F.E.A.R.":n ensimmäinen traileri julkaistiin vuoden 2004 E3-messutilaisuudessa, jolloin peli herätti välittömästi pelikriitikkojen huomion. Kun peli lopulta julkaistiin, se sai useimmilta peliarvostelijoilta hyviä arvosanoja. Kriitikot ylistivät pelin nopeatempoisia taistelutilanteita, kehittynyttä tekoälyä ja tunnelmallista ilmapiiriä, joskin eräät arvostelijat väittivät pelin kenttien toistavan itseään. "F.E.A.R." voitti vuoden 2005 Game Critics Awards -gaalassa parhaan toimintapelin palkinnon.


title: F.E.A.R.

text: Vaikka "F.E.A.R." onkin ensimmäisen persoonan ammuntapeli, useimmista saman lajityypin peleistä poiketen pelaaja voi nähdä pelaajahahmonsa torson ja jalat. Protagonistina toimivan pelaajahahmon nimeä ei mainita kertaakaan pelin aikana, ja hänestä käytetään ainoastaan ilmausta ”Kärkimies” (). Pelaajahahmo ei myöskään puhu kertaakaan koko pelin aikana.


title: F.E.A.R.

text: Pelissä on vähän välianimaatioita, joten juonenkuljetus on toteutettu skriptatuilla kohtauksilla. Vaikka tarinan keskeisimmät tapahtumat kerrotaankin skriptattujen kohtausten kautta, pelaaja voi löytää kenttien varrella puhelinvastaajia ja kannettavia tietokoneita, jotka paljastavat paljon pelin henkilöitä ja tapahtumia koskevia yksityiskohtia.


title: F.E.A.R.

text: "F.E.A.R." on ensimmäinen videopeli, joka pohjautuu Monolith Productionsin kehittämän Lithtech-pelimoottorin toistaiseksi uusimpaan versioon, Jupiter Extendendiin. Graafisesti peli hyödyntää bumpmappausta ja volumetrisiä valotehosteita. Pelissä on myös Havok-fysiikkamoottoriin pohjautuva fysiikanmallinnus.


title: F.E.A.R.

text: "F.E.A.R.":n erikoisuuksiin kuuluu sen kauhuaiheinen teema, joka on saanut vaikutteita japanilaisista kauhuelokuvista. Pelin kauhun pääasiallinen lähde on aavemainen, Alma-niminen pikkutyttö, jonka pelaaja voi usein nähdä vilahdukselta ja jonka läsnäolon voi huomata lamppujen ja tietokoneiden kaltaisten sähkölaitteiden sammumisesta. Pelissä on myös skripattuja kohtauksia, joissa pelaajahahmo näkee omituisia hallusinaatioita. Muita kauhuelementtejä ovat ympäristön selittämätön käyttäytyminen, omituiset äänitehosteet ja salaperäiset varjoihin katoavat hahmot.


title: F.E.A.R.

text: "F.E.A.R.":n taistelujärjestelmän tärkein erityispiirre on pelaajahahmon salamannopeat refleksit, jotka kuvataan bullet time -tyylisenä tehosteena, joka kulkee pelissä nimellä ”SlowMo”. Koska SlowMo-tilassa reaalimaailma hidastuu viisinkertaisesti ja pelaajahahmo liikkuu kaksi kertaa nopeammin, se kykenee helpottamaan tilanteita, joissa pelaajahahmo ei muuten kykenisi selviytymään. Vaikka SlowMo’ta voi käyttää rajallisesti, sen kestoa kuvaava palkki latautuu itsestään pelin normaalitilassa.


title: F.E.A.R.

text: Pelin asearsenaali koostuu joukosta käsiaseita, kuten pistooleista, konepistooleista ja rynnäkkökivääreistä, joskin pelin loppupuolella pelaaja voida saada myös fiktiivisiä, scifi-tyyppisiä aseita. Koska pelaajahahmo voi kantaa ainoastaan kolmea asetta kerrallaan, pelaajan kannattaa valita aseita, jotka sopivat hänen pelityyliinsä tai käynnissä olevaan pelitilanteeseen. Pelaajahahmo myös hallitsee erilaisia lyöntejä ja potkuja, joiden teho riittää tappamaan lähitaistelussa useimmat viholliset yhdellä iskulla.


title: F.E.A.R.

text: "F.E.A.R.":n tekoälyä on kehuttu kehittyneeksi ja hienostuneeksi. Vihollissotilaat osaavat esimerkiksi ampua sulkutulta, heittää käsikranaatteja, hyppiä ikkunoiden läpi, kiivetä tikkaita pitkin, tehdä yhteistyötä, työntää hyllyjen kaltaisia huonekaluja nurin saadakseen suojaa ja jopa koordinoida hyökkäyksiä. Taistelutilanteessa sotilaiden välinen radiokeskustelu kertoo pelaajalle taistelun kulusta, esimerkiksi pyyntö vahvistusjoukkojen saamiseksi paljastaa, että pelaaja on tappanut useimmat lähialueen vihollisista. Sotilaat eivät hyökkää pelaajan kimppuun edestäpäin, vaan pyrkivät iskemään sivultapäin tai selustasta.


title: F.E.A.R.

text: Pelin aloituksen mukaan Yhdysvaltain hallitus perusti vuonna 2002 First Encounter Assault Reconin (F.E.A.R.), huippusalaisen erikoisyksikön, jonka tehtävänä oli suojella valtiota paranormaaleilta ja yliluonnollisilta uhkatekijöiltä. Pelin protagonistina toimii F.E.A.R.:n uusin jäsen, nimetön sotilas, jolla on salamannopeat refleksit ja joka on taistelukokemuksen puutteesta huolimatta nimitetty yksikön ”kärkimieheksi”.


title: F.E.A.R.

text: Pelin tapahtumat saavat alkunsa, kun Paxton Fettel, kannibalismiin taipuva sotilaskomentaja, pakenee eristyssellistään ja ottaa telepaattisten kykyjensä avulla komentoonsa kokonaisen pataljoonan huippukoulutettuja Replica-kloonisotilaita. Replica-sotilaiden tukemana Fettel ottaa haltuunsa syrjäisen South Riverin vedenpuhdistamon, jolloin F.E.A.R. saa käskyn eliminoida hänet. Pelaaja tunkeutuu Delta Forcen tukemana vedenpuhdistamoon, mutta hän alkaa nähdä harhanäkyjä Alma-nimisestä pikkutytöstä. F.E.A.R.:n suunnitelmat napata Fettel epäonnistuvat, kun hän ja Replica-sotilaat vetäytyvät vedenpuhdistamosta ja valtaavat huipputeknologiaan erikoistuneen Armacham Technology Corporation -suuryhtiön päämajan.


title: F.E.A.R.

text: Pelaaja lähetetään Armachamin päämajaan, jossa hän näkee lisää yliluonnollisia näkyjä Almasta. Vaikka Replica-sotilaat ovatkin teloittaneet suurimman osan rakennuksen henkilökunnasta, pelaaja kohtaa kolme Armachamin työntekijää; Norton Mapesin, Aldus Bishopin ja Alice Waden. Norton kuitenkin yrittää estää pelaajaa aktivoimalla rakennuksen turvajärjestelmät; Aldus joutuu päämajaa vartioivien turvamiesten ampumaksi; ja Alice pakenee löytääkseen isänsä, tiedemies Harlan Waden, mutta joutuu Fettelin vangiksi ja myöhemmin tappamaksi.


title: F.E.A.R.

text: Tehtävän aikana ilmenee, että Fettel on itse asiassa Alman lapsi. Hänelle myös paljastuu, että Fettel luotiin Armachamin huippusalaisessa Origin-sotilasprojektissa, jossa Harlan Waden johtamien tiedemiesten tarkoituksena oli luoda sotilaskomentaja, jolla olisi telepaattisia voimia. Projektiin värvättiin kahdeksanvuotias Alma-niminen tyttö, jolla oli voimakkaita psyykkisiä kykyjä. Kun Alma oli tarpeeksi vanha, hänet vaivutettiin koomatilaan ja hedelmöitettiin kahdesti. Ensimmäisellä lapsella ei ollut telepatiaan viittaavia voimia, toisin kuin seuraavalla lapsella, Paxton Fettelillä. Kun Fettel oli 10-vuotias, Alma linkitti mielensä hänen kanssaan, jolloin Fettel menetti järkensä ja tappoi muutamia Armachamin tutkijoita. Projekti lakkautettiin ja yhä koomassa olevan Alman elossapitojärjestelmä sammutettiin, jolloin Armacham uskoi hänen kuolleen.


title: F.E.A.R.

text: Koska Fettelin suunnitelmana on löytää Armachamin tutkimuslaitos, jossa Alman ruumista säilytetään, pelaaja saa tehtäväkseen pysäyttää Fettel ennen kuin hän ehtii ”vapauttamaan” äitinsä. Kun pelaaja viimeinkin kohtaa Fettelin, hänelle paljastuu, että hän on Alman ensimmäinen lapsi ja Fettelin isoveli. Vaikka pelaaja tappaakin Fettelin ja aiheuttaa samalla Replica-sotilaiden ”sammumisen”, Harlan Wade päästää Alman vapaaksi. Yhtäkkiä Alma herää henkiin, tappaa Harlanin ja yrittää paeta tutkimuslaitoksesta, jolloin pelaajan tehtävänä on sabotoida laitoksen reaktoria. Reaktorin sabotointi aiheuttaa tuhoisan ketjureaktion, minkä jälkeen pelaaja joutuu pakenemaan romahtavasta laitoksesta ja taistelemaan Alman manaamia kummituksia vastaan. Kun hän viimeinkin poistuu laitoksesta, reaktori räjähtää ja pelaaja menettää räjähdyksen paineaallon seurauksena tajuntansa.


title: F.E.A.R.

text: Kun pelaaja tulee tajuihinsa, tutkimuslaitos on kokonaan tuhoutunut ja UH-60 Black Hawk -kuljetushelikopteri saapuu noutamaan häntä. Kun pelaaja katselee laitoksen raunioita helikopterista käsin, Alma ilmestyy ja on aikeissa kiivetä helikopterin sisälle, mutta yhtäkkiä peli katkeaa ”kesken”. Pelin tarina jatkuu suoraan lisäosa "F.E.A.R. Extraction Pointissa".


title: F.E.A.R.

text: Lopputekstien jälkeen pelaaja voi kuulla Armachamin presidentti Genevieve Aristiden ja salaperäisen senaattorin välisen puhelinkeskustelun, jonka mukaan pelin tapahtumat saattoivat kuulua Aristiden suunnitelmiin koetella pelihahmon taistelutaitoja.


title: Baesa

text: Baesa oli yksi Israelin kuninkaista. Hän tuli kuninkaaksi murhatessaan kuningas Nabadin ja hän hallitsi Raamatun mukaan 24 vuotta eli todennäköisesti vuodet 908–884 eaa. Raamattu kertoo Baesan heti valtaannoustuaan tuhoututtameen koko Jerobeamin suvun. Hän soti Juudan kuninkaan Asan kanssa koko hallituskautensa. Mutta "Baesa teki sitä, mikä on väärää Herran silmissä. Hän kulki Jerobeamin teitä ja syylistyi samaan syntiin..." Baesan kuoltua hänen seuraajakseen tuli hänen poikansa Eela.


title: Vilhelm I Oranialainen

text: Vilhelm I Oranialainen (lisänimi "Vaitelias", 24. huhtikuuta 1533 – 10. heinäkuuta 1584) oli Hollandin, Zeelandin ja Utrechtin maaherra. Hän oli Alankomaiden vapaustaistelija ja yhdisti maakunnat, jotka kuitenkin joutuivat uudestaan Espanjalle.


title: Vilhelm I Oranialainen

text: Vilhelm syntyi saksalaiseen Nassaun ruhtinassukuun. Hänen esi-isänsä olivat hallinneet Alankomaita 400 vuoden ajan ennen Burgundin valtaannousua. Vilhelmin setä Henry peri suvun tilukset Luxemburgissa, Brabantissa, Flandersissa ja Hollannissa. Veljenpoika Rene peri äidiltään Ranskan Oranian ruhtinaskunnan, jonka mukaan suku nimettiin tulevien vuosisatojen aikana. Rene kuoli lapsettomana 1544, ja serkku Vilhelm sai hänen omaisuutensa 11-vuotiaana.


title: Vilhelm I Oranialainen

text: Pyhän saksalais-roomalaisen keisarikunnan hallitsija, Espanjan kuningas Kaarle V otti nuoren Vilhelmin hoviinsa oppimaan keisarikunnan politiikkaa. Keisari luotti nuorukaiseen ja antoi hänen olla läsnä tärkeiden lähettiläiden tapaamisissa. Lisänimi "vaitelias" saattaa tulla tältä ajalta, sillä Vilhelm ei vuotanut valtionsalaisuuksia. On myös muita tarinoita nimen alkuperästä.


title: Vilhelm I Oranialainen

text: Vilhelm piti näyttäviä juhlia ja vastaanottoja Nassaun palatsissa Brysselissä. Hänestä tuli Alankomaiden aateliston puhemies. Hän oli tyytymätön aateliston vähäiseen valtaan ja siihen miten Espanjan Filip II vainosi Alankomaiden protestantteja. Vilhelm nousi Alankomaiden aatelisen opposition kärkijoukkoon. Se halusi lisää valtaa aatelistolle ja espanjalaiset ulos Alankomaista.


title: Vilhelm I Oranialainen

text: Alankomaiden seitsemän maakuntaa perustivat Utrechtin liiton, ja Vilhelmiä pyydettiin sen hallitsijaksi. Hän suostui kuitenkin johtamaan sitä vain sodan aikana. Vilhelm kuoli salamurhaajan luodista vuonna 1584.


title: Kolin jäätie

text: Kolin jäätie on yksi Suomen kolmesta Liikenneviraston ylläpitämästä jäätiestä. Seitsemän kilometrin pituinen jäätie sijaitsee Lieksassa Kolin ja Vuonislahden välillä. Se lyhentää Lieksan ja Kolin välistä yhteyttä 51 kilometriä (92 kilometristä 41 kilometriin). Jäätietä on ylläpidetty vuodesta 1980 alkaen.


title: Kolin jäätie

text: Jäätie on käytössä talvella aina, kun jää on riittävän paksua ja sää sallii ajamisen. Esimerkiksi talvella 2007 jäätie oli auki maaliskuun viimeiselle viikolle saakka. Jäätie aurataan noin 20 metrin levyiseksi, mutta sitä ei erikseen jäädytetä. Vuosina 1984, 1992, 2001 ja 2012 tietä ei saatu virallisesti avatuksi. Tie joudutaan joskus sulkemaan väliaikaisesti jäälle nousseen veden, railojen tai tien umpeen pyryttämisen takia. Pisin jakso, jolloin tie on ollut auki päivittäin, oli 15.12.2010–4.4.2011 eli neljä ja puoli kuukautta.


title: Kolin jäätie

text: Tiellä on kolmen tonnin painorajoitus, 50 km/h nopeusrajoitus ja ohitus- sekä pysähtymiskiellot. Kesällä Pielisen yli kulkee autolautta. Suunnitteilla on ympärivuotinen yhteys Kolin ja Vuonislahden välille eli autolautta kulkisi aina, kun jäätie ei ole käytössä.


title: Vilhelm Oranialainen

text: Vilhelm Oranialainen voi tarkoittaa seuraavia:


title: The Glorious Burden

text: The Glorious Burden on metalliyhtye Iced Earthin vuonna 2004 ilmestynyt seitsemäs studioalbumi. Levy on entisen Judas Priest -laulaja Tim Owensin ensimmäinen Iced Earthin riveissä, yhtyeen jättänyttä Matt Barlow’ta kuullaan levyllä taustalaulajan ominaisuudessa. Levyn kappaleet, erityisesti 32-minuuttinen Gettysburg-trilogia, käsittelevät muun muassa Yhdysvaltain soitaisaa historiaa.